Manchester United - Kausi 2017/18 - Page 7 - Yleistä keskustelua - Paitsio.com\nOn todella ollut ikävä lukea tältä palstalta "kannattajien" räksytystä, pahimpien pessimistien itkuvirret ja kiukuttelut tuntuvat tarttuvan muihinkin.\nVaikka pelin taso ei ole viime aikoina silmää hivellyt on ManU kuitenkin Valioliigassa toisena ja FA-Cupissa neljän parhaan joukossa, Chelsea ja Liverpool kaadettiin taannoin melkoisen siipirikkoisella joukkueella, juurikin oikeanlaisella taktiikalla.\nTottakai minuakin harmitti tippuminen Champions liigasta, tämä osoittaa että joukkue kaipaa lisävahvistuksia tulevaa kautta varten jos mielitään Champpärissä pidemmälle.\nManU on maailmanlaajuinen brändi, älkää nyt hemmetissä ottako tosissanne jonkun Liverpool fanin ehdotuksia kyläseura Burnleyn managerin vaihdosta Moun tilalle, eiköhän tapaus Moyesista ole kuitenkin opittu jo ihan tarpeeksi.\nKevät tulee, eteenpäin on menty ja mennään vaikkakin hitaanlaisesta, täällä edelleenkin vahva usko Mourinhoon, vielä kerran on tarkoitus vierailla pojan kanssa loppukauden aikana pojan kanssa Old Traffordilla kotipelissä.\nTäysin eli 100% prosenttisesti samaa mieltä. Kun on nähnyt ManUtd:n rämpimiset vuosikymmenten aikana sekä myös huippumenestyksen ajat niin osaa laittaa nykyisen tilanteen oikeaan perspektiiviin. Ihan turha poolin kannattajan tekstejä ottaa muussa kuin provo mielessä.Kun heillä on "media loppi" puikoissa niin heidän pitäisi miettiä miksi Klopin taktiikka ManUa vastaan meni täysin pieleen!? "Suutarin" (i)pitäisi antaa neuvojaan omassa osiossaan. Burnleystä voisi muuten löytyä neuvoja poolin puolustuspeliongelmaan.\n6 tuntia sitten, herpati kirjoitti:\nSiis ilo pelistä! Pelasi sitten mitkä joukkueet tahansa!\nTämän hetkinen kokonaisvaltainen negatiivisuus, ei vähiten managerin taholta haastatteluissaan, tarttuu väksisinkin, näyttää jopa siltä tällä hetkellä että jotkut kärsii kentällä Unitedissa pelatessaan (Pogba).\nälkää nyt hemmetissä ottako tosissanne jonkun Liverpool fanin ehdotuksia kyläseura Burnleyn managerin vaihdosta Moun tilalle,\nOn 14.3.2018 at 13.14, ippe kirjoitti:\nMitä noihin Mourinhoa mahdollisesti seuraaviin managereihin tulee niin Sean Dyche voisi olla irroitettavissa jos United maksaa Burnleylle jonkin sortin siirtokorvauksen. ManUn ja Burnleyn pelitavat ovat jo valmiiksi hyvin lähellä toisiaan\nTuskin tuota kukaan otti tosissaan, eiköhän Ipen ns. huumori ole tullut tutuksi vuosien saatossa.\nIppen huumori on tullut tutuksi myös täällä, pesunkestevä pool mulkero, tuntuu erityisen typerältä että palstan ns. ManU fanit lähtevät mukaan näihin provoihin.\nJuu, olisiko Burnleyn Sean Dyche sittenkin ratkaisu manageriksi korjaamaan Liverpoolin puolustuspään ongelmat, kannattanee harkita vakavasti ja heittää sakemanni v....n!\nEhdotan vielä nimimerkille "ManU fani" Chrisu7 keräystä vuoden hymypoika patsaan saajaksi, olen itse ehdottomasti mukana keräyksessä huomattavalla summalla, perusteluna Chrisun ManU kommentit ja ainainen optimismi tyyliin, ..pillu, pissa, kakka, vittu -perkele, livelpooli voittaa olen peloissani jne...\nHah, tauon jälkeen taas joku ylimistö tulee huutelemaan 😂😂😂 en kai ole dychea ehdittanut jonku foolin huutelun jälkeen...\nJa mitä tulee pooliin puolustusongelmiin, niin en oikeen ymmärrä asiayhteyttä tai viimeaikaisia tuloksia??\nMiten optimismi tai pessimismi liittyy sinulle ilmeisen tuttuihin termeihin, kuten pissa, kakka ja pillu? En muistaakseni ole koskaan käyttänyt pillu termiä...mutta huutelijat huutelee ilman perusteita.\nJa laitat minut turhautumisen jälkeisten kommenttien perusteella heittomerkkeihin puhuessa faniudesta. Olen sekä fani että joukkueen osakkeiden omistaja. Mutta sulle asia ei enempää kuulu, kertoo sinun takertumisen vain sinua miellyttäviin ja typeriä kommentteja tukeviin kommentteihin.\nAika syyttä nostit meikäläisen tässä jalustalle. Olin sitä mieltä, että Mou ei varmaan ole houkuttavin valmentaja vapaasta taitojalkapallosta tykkääville pelaajille. Täysin asiallinen ja realistinen kommentti. Mutta kertoo ehkä sinusta sitten jotain hyvää ja positiivista, minkä varmaankin kerrot.\nJospa sitä kirjoittaisi sekalaisia ajatuksia nyky-Unitedin menosta. Vähän jäänyt foorumin käyttö vähemmälle viime aikoina. Olisiko sitten syynä tuo uusi ulkoasu, joka on mielestäni mennyt askeleen huonompaan suuntaan. Sääli, sillä ylläpito varmasti tehnyt kovasti töitä tämän eteen. Vähän kuitenkin luulen että jatkuvat softapäivitykset ei välttämättä ainakaan auta tuomaan uusia kirjoittajia foorumille, hyvä jos saisi vanhat pidettyä mukana.\nJosé hieman paranteli osakkeitaan Maunon napsittua varmat kotivoitot Brightonista ja Swanseasta. Maajoukkuetauko oli Unitedille varsin suosiollinen eikä uusia loukkaantumisia tullut. Kaikesta kritiikistä ja ylenpalttisesta marinasta huolimatta (jota on tullut itsekin kauden mittaan harrastettua) ManU on taulukossa toisena kaksi maalia Cityä enemmän päästäneenä. Kotisaldo on vakuuttava 13-2-1 ja vain kaksi pistettä sarjajohtajaa heikompi. Vieläkin silti harmittaa tappio UCL:n puolella Sevillalle vaikkei peliä ole edes nähtynä. Parin vuoden takainen Chelsean PSG-ottelu kummitteli itselläkin mielessä näiden otteluiden alla ja vähän näyttäisi, että Mourinhon lähestymistapa ei vain näissä kekkereissä enää ole ajan tasalla. Bayern kaivoi tosiaan Sevillasta voiton ja varmaan United olisi myös siihen pystynyt, jos Lukakun tilanteen ohella olisi edes vähän enemmän yritystä ollut maalintekoon.\nTaktiikoiden ohella Mourinholla on ollut vaikeuksia istuttaa Alexisia sekä Pogbaa pelaavaan kokoonpanoon ja tämä näkyi varsinkin UCL-kamppailuissa. Sevilla-kotipelikin taisi mennä taktisesti jotakuinkin Josén pelikirjan mukaan kunnes Pogba tuli kentälle. Sittemmin Paul on sentään vähän terästäytynyt niin maajoukkueessa kuin näissä helpoissa kotikamppailuissa, ja toivoa sopii että tahti säilyy nousujohteisena. Ei mielellään näkisi miehen lähtevän kesällä jolloin mentäisiin pysyvästi kahden miehen keskikenttään, mikä taas samalla tarkoittaisi vähemmän dynaamisuutta. Keskikenttä huutaa liikkuvaa ja syöttövarmaa pelaajaa kahden vähemmän mobiilin pelaajan rinnalle. Arturo Vidal ei ole ratkaisu ongelmaan, mutta jotain samantyyppistä pelaajaa voisi hakea. Yleensä kun Bayern haluaa runkopelaajistaan eroon niin silloin pitäisi Old Traffordin suunnalla hälytyskellojen vilkkua. Toisaalta Unitedilla on vaikeuksia pelata edes yhtä ehyttä 90-minuuttista, mihin voisi auttaa pikemminkin joku peliä paremmin rauhoittava pelaaja.\nSanchez on löytänyt nähtävästi lopullisen paikkansa vasemmalta, josta tilanteen mukaan hakeutuu keskelle pelattavaksi. Ajattelin alunperin, että oikea laita sopisi mainiosti chileläiselle, mutta Mourinho näkee toisin. Voihan toki olla, että Alexis ei enää oikealla ole tehokkaimmillaan, kun viime vuosina siellä on tullut niukasti minuutteja. Swanseaa vastaan Alexis iski siis ensimmäisen United-osumansa; parempi myöhään kuin ei milloinkaan. Tietysti sitä on itse kullakin mielessä jo käynyt, oliko tämä hankinta tarpeellinen, vaiko pelkästään näpäytys kepillä Manchester Cityn sormille. Tilanteeseen saadaan todella vahvistusta vasta ensi kaudella, jolloin Alexisilla on ehyt pre-season takana, ja chileläinen tuntee joukkuekaverinsa huomattavasti paremmin.\nOikean laidan hyökkäysvastuu on jäänyt kokonaan Valencian harteille Unitedin yrittäessä kuormittaa vasemman laidan 3-4 pelaajan voimin. Ihan kivasti tuollainen taktiikka on toiminut ainakin selvästi heikompia vastaan. Liverpool-pelistä ei suurempia havaintoja itsellä ole, mutta siellä taisi olla Rashford tuhoa aiheuttamassa parin muun pelaajan kanssa. Huippujoukkueiden pitää silti pystyä hyödyntämään molempia laitoja ja 32-vuotiaasta Valenciasta ei tähän enää yksinään ole. Pelaajan saadessa pallon edellä on aina vähintään yksi vastustajan pakki ja järkevät syöttövaihtoehdot yleensä sivulla. Kesällä pitäisi hankkia uusi laitahyökkääjä, joka pystyy haastamaan aktiivisesti sekä antamaan laadukkaita keskityksiä. Helpommin sanottu kuin tehty, sillä sopivia vaihtoehtoja ei markkinoilla liikaa ole ja ne vähätkin maksavat järjettömästi (Bale).\nLukakulla pyyhkii parhaillaan hienosti ja kasassa on jo 25 maalia kaikki kilpailut mukaan luettuna. Romelun meno näyttää kentältä yhä hieman kankealta, ensimmäinen kosketus ei ole aina riittävä, mutta tulosta tulee ja se on pitkässä juoksussa tärkeintä kauneuspisteiden sijaan. Jos olisin Lukaku, tiputtaisin ruhosta kilon kaksi pois jolloin ketteryyttä tulisi vähän lisää. Jos belgialaista verrataan muihin huippukärkiin, tekemistä on vielä. Ei siis maailmanluokkaa, mutta ehkä siihen seuraavaan eliittipelaajien listaan Lukakun voisi jo laskea. Lukakun ansiosta United on tällä kaudella vaihtanut 1-1-tasapelit voitoiksi ja sitä kautta samalla 6. sijan 2. sijaan.\nZlatan tosiaan lähti ja tottahan toki se tuli noteerattua. Iso kiitos siitä, että pääsi ruotsalaisen otteita Unitedissa ihastelemaan. Parhaiten mieleen jäivät EL:n voitto sekä upea esitys Liigacupin finaalissa. LA:ssa Zlatan ehti jo jatkamaan siitä mihin Unitedissa jäi.\nJatketaan laitapakeista.. Optimitilanteessa olisi kesän jälkeen kaksi uutta laitapuolustajaa. Youngin ja Valencian taso riittää alaspäin hyvin mutta hyökkäysten tukemisessa jää paljon toivomisen varaa. TFM on pelannut käsittääkseni vakuuttavaa kautta Palacessa ja siinä olisi hyvinkin potentiaalinen oppipoika Valencialle. Vasemmalla Young on korvattava toisella pelaajalla ja näkyvissä on kaksi selkeää kandidaattia: Juven Alex Sandro sekä tällä foorumilla useampaan otteeseen esillä ollut Kieran Tierney. Onhan se sääli ettei Shaw ole pystynyt lunastamaan kovia odotuksia, mutta huippujengillä ei ole varaa odotella kausitolkulla yhden pelaajan tasonnostoa. Varmasti tuolla harjoituskentällä tapahtuu paljon sellaista josta Mourinho näkee, ettei Shawn taso vain riitä Youngin edelle. Viimeisimmät ottelut Shaw'lta eivät ole lisäksi vakuuttaneet, joten kesällä lienee kaikkien kannalta parempi nostaa kytkintä.\nDaley Blindistä mainittava sen verran että hollantilainen ei ole tainnut pelata tällä kaudella juuri yhtään jotain liigacup-peliä lukuunottamatta. Tällä hetkellä on edelleen loukkaantuneena. Mourinholla ei taida kovin suuria suunnitelmia olla pelaajalle, joka näyttää aika potentiaaliselta lähtijältä kesällä. Siitä saisi joku seura pilkkahintaan laadukkaan syöttelijän. Menisi jossain Barcassa rotaatiopelaajana helposti.\nToppariosastolla näyttää vaihteeksi aika hyvältä kun suurempia loukkaantumishuolia ei ole. Alati sairastuvalla viihtyvän Phil Jonesin myisin kesällä ja mahdollisesti kovan kaliiberin ukkoa tilalle. Eric Bailly on saanut mukavasti minuutteja alle oman loukkaantumisensa jälkeen ja pelituntuma tuosta vielä varmasti paranee. Victor Lindelöf on alkanut näyttämään United-tason puolustajalta, vaikka toisinaan virheitä tekeekin. Määrällisesti Unitedilla on toppareita riittävästi vaikka yksi pelaaja lähtisi. Ongelmat toppareilla ovat pääasiassa pelin avaamisessa. Tätä ei pidä väheksyä, sillä jo yhden pelaajan vaihtamisella on valtava merkitys hyökkäysten käynnistämisessä. Korvataan vaikka hieman puujalkainen Chris Smalling Toby Alderweireldilla, niin ero on aika merkittävä.\nUnitedin peli ei nykyisellään silmiä hivele vaan se on rutinoitunutta, vähän varman päälle pelaamista, sekä tuloksekasta. Jos Mourinho haluaa tulosten ohella voittaa fanit sekä vaisun Old Traffordin yleisön puolelleen, siihen tarvitaan yksinkertaisesti näyttävämpää peliä. Tämän kauden suhteen mulla on aika kaksijakoiset fiilikset, mutta eri syistä kuin viime vuonna. Liigassa on mennyt hienosti, ja ilman naapuriseuran friikkikautta United haastaisi uskottavasti mestaruudesta. Toisaalta UCL-fiasko Sevillalle kirvelee, vaikka tuota kilpailua ei United tällä nipulla olisi mitenkään pystynyt voittamaan, eihän?\nMahdollisuudet pokaaliin on tälläkin kaudella toki edelleen olemassa, mutta Spursin kaataminen Wembleyllä tulee olemaan kovan työn takana. FA-cupin voitto kuitenkin maistuisi erittäin hyvälle niin seuralle kuin faneille. Se antaisi lisäksi enemmän tilaa Mourinholle hengittää, sillä monien mielestä lusitaani ei näillä näytöillä ollut oikeutettu jatkosopimukseensa.\nKynot, Maz, Jokeri and 1 other reacted to this\nMoro, hieno kirjoitus 20Legend, mukavaa että olet palannut.\nSen verran korjaan, että Alexis teki nyt toisen United maalinsa, ensimmäisensä iski helmikuun alussa oman rankkarinsa "karoista" Huddersfieldia vastaan.\nFootball365: The 28 Manchester United stats that leave us confused…\n* Manchester United rank sixth in the season statistics for shots, shots on target, passes, touches, possession and pass completion.\n* Manchester United (7) take fewer shots per game from inside the penalty area than Crystal Palace (7.1) and five other clubs.\n* …but United do score twice as many penalty area goals (1.2) per game than Crystal Palace (0.6) and more than both Tottenham (1.1) and Chelsea (1) from the top six.\n* Manchester United (5.3) take fewer shots per game from outside the penalty area than Newcastle United (5.6) and five other clubs.\n* …but no team scores more goals per game (0.4) from outside the penalty area.\n* Of the top six, only Manchester City (16%) have a better shot conversion rate than Manchester United (14.2%). That puts them way ahead of Chelsea (10.58%), Arsenal (11.76%) and Tottenham (11.8%).\n* Anthony Martial has the best conversion rate (20.93%) among Manchester United’s top five scorers, ahead of Romelu Lukaku (18.75%), Jesse Lingard (16.66%), Marcus Rashford (11.76%) and Paul Pogba (8.33%).\n* …but Martial has started fewer than half of United’s Premier League games this season.\n* Paul Pogba has taken 61.7% of his shots from outside the penalty area this season.\n* Top scorer Lukaku takes fewer shots per 90 (2.7) than Rashford (3.1), Pogba (3) and Martial (2.8).\n* Only four clubs – Huddersfield Town, West Ham, Swansea and Everton – have taken fewer shots from set-piece situations this season.\n* …but no other club scores more set-piece goals per game than Manchester United (0.4).\n* Thirteen other Premier League clubs attempt more headed shots than Manchester United (1.8) per game.\n* …but only Chelsea (0.5) and Arsenal (0.4) score more headed goals per game than United (0.3).\n* No Premier League team creates fewer chances from Opta-defined ‘long passes’ per game than Manchester United (1.1).\n* Only four teams – Newcastle United, Huddersfield Town, Swansea and Arsenal – create fewer chances per game from crosses than United (2.0).\n* No team creates fewer chances per game direct from corners than Manchester United (0.4).\n* United have scored just one goal directly from a corner all season – in August when Marcus Rashford volleyed home Henrikh Mkhitaryan’s corner.\n* Manchester United’s ‘key pass per 90’ leader is still Henrikh Mkhitaryan with 2.7. Next comes Juan Mata with 2.3.\n* Only Burnley (23.8) and Bournemouth (22.8) attempt fewer tackles per game than Manchester United (24.2).\n* …but only six clubs have committed more fouls this season.\n* Manchester United allow more shots per game (11.8) than seven other Premier League teams, including Watford (11.1) and Huddersfield Town (11.4).\n* …but only Manchester City have conceded fewer goals this season.\n* … because David De Gea has the highest save percentage rate in the Premier League this season with 79.7%.\n* Manchester United spend an average of 27% of their Premier League matches in their own third of the pitch – equal to the record of Huddersfield, Chelsea, Watford and Southampton. For comparison, Manchester City spend 22% of their matches in their own third.\n* Alexis Sanchez has been dispossessed (tackled by an opponent without attempting to dribble past them) more times in nine appearances (29) than Marcus Rashford (24), Juan Mata (19) and Jesse Lingard (14) all season.\n* Alexis Sanchez has lost the ball with a poor touch more times in nine appearances (25) than Juan Mata (22) all season.\nMielenkiintoisia tilastoja. United luo vähän kunnollisia tilanteita, mutta käyttää ne tehokkaasti (näin siis koko kauden osalta, en tiedä miten viime aikoina on ollut Alexisin tultua mukaan). Tämä näkyy myös erikoistilanteissa, joissa United on sarjan tehokkain joukkue. Martialin käyttö risoo itseäni, mielestäni pelaaja kuuluu ehdottomasti avaukseen. Toisessa päässä Mauno päästää enemmän laukauksia kuin muu top6+Watford ja Huddersfield, huolimatta puolustukseen panostavasta pelitavastaan. Vain 26 päästettyä maalia selittää paljolti se, että xG-tilastojen mukaan de Gean olisi pitänyt päästää 40 maalia eli odotettu maalimäärä olisi +14 nykyiseen verrattuna.\nVähiten tilanteita pitkistä syötöistä, vaikka Pogban kaltainen pelaaja keskikentällä. 3. vähiten taklauksia puolestaan seurausta varovaisesta pelitavasta? Keskitysten surkea laatu ei tule mitenkään yllätyksenä, sillä joukkueesta ei löydy yhtäkään tasaisesti laatupalloja keskittävää pelaajaa.\nTässä ei mainittu sitä, että United on erikoistilanteiden puolustamisessa lähellä sarjan peräpään joukkueita, viimeksi kun katsoin niin 14. sijalla.\nSilti toisena ja karavaani kulkee!\nVIDEO: VOTE FOR UNITED'S GOAL OF THE SEASON\nManchester United’s 2017/18 Player of the Year awards night will take place on Tuesday 1 May at Old Trafford – and you can now help to decide who wins the Goal of the Season prize.\nMun valinta on Jessen Messi/Maradona-tyylinen soolomaali Watfordia vastaan ja Maticin pommi Selhurstilla hyvänä kakkosena. Paljon hyviä vaihtoehtoja kyllä.\nThis doesn't slip now, tasan neljä vuotta sitten. Mourinho oli United-legenda jo hyvän aikaa ennen seuraan saapumistaan\nHIGHLIGHTS OF PLAYER OF THE YEAR AWARDS 2018\nManchester United's Player of the Year Awards 2018 took place on Wednesday night at Old Trafford, where seven awards were handed out to various players across the age groups.\nEilisiltana pidettiin perinteinen palkintojenjakotilaisuus Unitedin osalta. De Gea nappasi neljännen Sir Matt Busby -pystinsä, joka on samalla seuraennätys. Players' Player of the Year Award meni samoin DDG:lle. Mourinho antoi tunnustusta Scott McTominaylle, ja nimesi nuorukaisen omaksi kauden pelaajakseen Nemanja Maticin edelle. Maticin maali Crystal Palacea vastaan äänestettiin kauden hienoimmaksi. Junnujen palkinnot puolestaan menivät Tahith Chongille ja Demi Mitchellille. Illan yksi hienoimmista hetkistä oli, kun Carrick sai erityispalkinnon 12-vuotisesta urastaan Unitedissa.\nJosé Mourinhon pitkäaikainen apuvalmentaja Rui Faria jättää Manchester Unitedin tämän kauden jälkeen:\nKieran McKenna tulossa huhujen mukaan Rui Farian tilalle. Tehnyt hyvää työtä U18-joukkueen valmentajana joukkueen esittäessä viihdyttävää, hyökkäysvoittoista jalkapalloa. Ei mennä asioiden edelle, mutta McKenna voisi edesauttaa myös Gomesin ja Chongin kaltaisten pelaajien pääsyä edustusrinkiin.\nMourinho vihjailee Record-lehdelle antamassaan haastattelussa, että Rui Farian korvaaja tulee seuran ulkopuolelta:\nRecord asked if it’s a Portuguese coach who’s replacing Rui Faria at Manchester United. José Mourinho has given a few hints on who the next assistant is, but claimed that the name still can’t be revealed.\n“No. It’s a person coming who worked with me before but I can’t say the name because he’s still linked to another club. Michael Carrick becomes a coach on the pitch but I’m looking for two new people on the team. Good coaches there are many, but I like to make my assistants. I do not like trained coaches, I like to shape them in my way of thinking and they grow with me and I also grow with them.”\nJosé Mourinhon honeymoon eli kausi 2016/17 Unitedissa päättyi Valioliigan osalta pettymykseen. Lukuisat kotitasapelit tiesivät sitä, että seura jäi 6. sijalle, ja näin ollen europaikkojen ulkopuolelle. Pelastus tuli Euroopan liigan puolelta, jossa seura eteni finaaliin asti voittaen nuoren Ajaxin joukkueen maalein 2-0. Pelillisesti kausi vaikutti olevan eteenpäinmenoa van Gaalin aikoihin nähden, sillä joukkue loi aiempaan nähden selvästi enemmän tilanteita. Maalinteko kuitenkin sakkasi, sillä liigassa syntyi 54 maalia, joka oli vain viisi enemmän LVG:n viimeiseen kauteen nähden. Tällä osa-alueella oli siis selkeästi parantamisen varaa. Zlatanin vakava loukkaantuminen ei ainakaan helpottanut asioita, vaikka ruotsalaisen piikkiin voidaan heikko viimeistely myös osin laittaa.\nKärkipelaajan lisäksi fanien toiveunista löytyi kovan luokan laitahyökkääjän hankinta. Kysymysmerkki tosin oli, halusiko Mourinho laituria oikealle vai vasemmalle. Moni kannattajista allekirjoittanut mukaan lukien olisi pitänyt Marcus Rashfordin ja Anthony Martialin vasemmalla kaistalla, ja hankkinut vahvistusta oikealle laidalle, joka on viime vuosina jäänyt Unitedissa suorastaan rikollisen heikolle huomiolle. Etenkin, kun muistetaan millaisia pelaajia lähihistorian saatossa siellä on Old Traffordilla nähty. Kesän mittaan ilmassa leijuneet sitkeät huhut Ivan Perisicin hankkimisesta kertoivat kuitenkin, että Mourinho halusi nimenomaan vasemmalle puolelle kokeneen laitapelaajan.\nKesän ensimmäisenä hankintana nähtiin vähemmän seksikäs nimi länsinaapurista, eli Victor Lindelöf. Keskuspuolustaja saapui Benficasta suhteellisen kovalla hieman yli 30 miljoonan punnan siirtosummalla. Moni ihmetteli että miksi, olihan Unitedissa samantasoisia keskuspuolustajia jo ihan riittävästi. Muutaman kuukauden huhumyllyn jälkeen ja Alvaro Moratan kosiskeluiden osoittauduttua tuloksettomiksi, kärkeen saatiin odotettu täsmävahvistus. United onnistui nappaamaan Everton-hyökkääjä Romelu Lukakun Chelsean nenän edestä, ja hankintahinnaksi muodostui vähintään £75m. Seuralegenda, ja Manchester Unitedin kaikkien aikojen paras maalintekijä Wayne Rooney jätti samalla Old Traffordin taakseen ja siirtyi kasvattajaseuraansa ilmaissiirrolla.\nHeinä-elokuun vaihteessa United kaappasi vielä Nemanja Maticin Chelsean riveistä, minkä jälkeen siirtokesä olikin jo taputeltu. Joitakin huhuja oli toki lehdissä ja interwebissä deadline day:hin asti, joskin huomattavasti vähemmän kuin vuotta aikaisemmin. Mourinhon mainitsema neljäs hankinta ei kesän mittaan realisoitunut, mikä luonnollisesti oli yksi syy seuraavan tammikuun aktiivisuudelle.\nOliko siirtokesä sitten onnistunut? Tähän voi vastata että kyllä ja ei. Maticin ja Lukakun hankinnat olivat ehdottomasti onnistuneita. Molemmat lukeutuvat tätä nykyä Mourinhon luottopelaajiin, ja Chelsean näpäyttäminen oli mukava bonus siirtojen päälle. Sen sijaan Victor Lindelöfin kohdalla raati on yhä ulkona, kuten sanotaan. Huonosta pelaajasta ei ole kyse, mutta lopullinen taso selvinnee vasta tulevan kauden aikana. Suurin miinus kesästä oli, että oikealle laidalle ei tehty mitään.\nIN VICTOR LINDELÖF (BENFICA)\nIN ROMELU LUKAKU (EVERTON)\nIN NEMANJA MATIC (CHELSEA)\nOUT CAMERON BORTHWICK-JACKSON (LEEDS, LOAN)\nOUT TIM FOSU-MENSAH (CRYSTAL PALACE, LOAN)\nOUT DEAN HENDERSON (SHREWSBURY, LOAN)\nOUT SAM JOHNSTONE (ASTON VILLA, LOAN)\nOUT REGAN POOLE (NORTHAMPTON, LOAN)\nOUT MATTY WILLOCK (UTRECHT, LOAN)\nOUT ANDREAS PEREIRA (VALENCIA, LOAN)\nOUT JOSH HARROP (PRESTON NORTH END)\nOUT ADNAN JANUZAJ (REAL SOCIEDAD)\nOUT GUILLERMO VARELA (PENAROL)\nOUT WAYNE ROONEY (EVERTON)\nManU pelasi kauden alla viiden ottelun rupeaman Yhdysvalloissa. Joukkue kaatoi ensimmäisissä peleissään LA Galaxyn (5-2), Real Salt Laken (2-1) sekä Manchester Cityn (2-0). Real Madridia vastaan päädyttiin 1-1 tasatulokseen, mutta United vei pelin rangaistuspotkuilla. Ainoa tappio tuli Barcelonalle lukemin 0-1. Joukkueen pelilliset puutteet tulivat eniten esille osin kakkosmiehistöään peluuttanutta Barcaa vastaan. Muuten kiertue sujui enimmäkseen positiivisissa merkeissä; Lukaku sai nopeasti maalihanat auki ja pelasi lupaavasti Rashfordin ja Mkhitaryanin kanssa kärjessä. Jenkeistä matkattiin seuraavaksi Norjaan, jossa kukistui Vålerenga lukemin 3-0. Ennen kauden avausta ManU voitti Sampdorian maalein 2-1.\nPre-seasonilla kokeiltiin kenttäryhmityksistä niin 4-2-3-1:ä, 4-3-3:a kuin 3-5-2:a, jotka tulisivat myöhemmin olemaan eniten käytössä.\nUnitedin avaus Sampdoriaa vastaan 2.8.2017:\nLindelöf - Smalling - Blind\nValencia(c) - Pereira - Matic - Pogba - Darmian\nMkhitaryan - Lukaku\nEnnakkotunnelmat kauden alla\nEdelliskaudella Chelsea vei mestaruuden yllättävän helposti, mutta kesän aikana molemmat manchesterilaisryhmät vahvistuivat selvästi lontoolaisia enemmän. Näiden kolmen seuran väliltä ykköspaikka tultaisiin todennäköisesti ratkomaan. Päällimmäisenä mielessä oli, että jos United saisi kotitasapelinsä käännettyä voitoiksi, mestaruus olisi ihan mahdollinen. UCL:n puolella minimitavoite oli päästä alkulohkosta jatkoon. Toiveissa oli myös, että nuorten talenttien, kuten Rashfordin ja Martialin kehitys säilyisi nousujohteisena.\nKertaus kaudesta 2017/18\nMourinho on historian saatossa tehnyt toisella kaudellaan kovaa jälkeä, ja usein se on päättynyt mestaruusjuhliin. Alku oli nytkin lupaava. Ennen kuin liigassa potkaistiin pelit käyntiin, vuorossa oli kuitenkin Super Cupin finaali Real Madridia vastaan Skopjessa. ManU oli avausjaksolla enemmän tai vähemmän vastaantulija. Real meni toisen jakson alussa jo 2-0-johtoon, mutta United heräsi Fellainin vaihdon myötä ja Lukaku onnistui kaventamaan väkisin 2-1:een. Pelillisesti ottelun loppu oli rohkaiseva, sillä se osoitti, että tälläkin joukkueella pystytään haastamaan Euroopan ykkösseura ainakin yksittäisessä ottelussa. Näitä pelejä on siunaantunut Punaisille Paholaisille viime vuosina aivan liian vähän.\nValioliigassa United laittoi ensi töiksi West Hamin ja Swansean nippuun 4-0-lukemin. Näin jälkikäteen katsottuna nuo pelit taisivat mairitella ManU:a, sillä kumpikin seura oli tuolloin tasoltaan todella heikossa hapessa. Alkukauden peleille ominainen piirre oli, että iso osa maaleista syntyi pelien loppupuolella vastustajan väsyttyä. Unitedin voitettua kolme ensimmäistä peliään oltiin Cityn kanssa sarjan piikkipaikalla. Ensimmäinen pistemenetys tuli neljännessä ottelussa 2-2-tasapelin myötä Stokessa. United nappasi lokakuulle saakka kuitenkin pisteitä kiitettävään tahtiin ja otti kaksi 4-0-voittoa lisää. Antonio Valencia laukoi OT:lla Evertonia vastaan yhden kauden maaleista kovalla tykityksellään.\nMaajoukkuetauko sekä Pogban loukkaantuminen sotkivat pahasti Unitedin voitokasta marssia ja tämän jälkeen saatiin kärvistellä useamman pelin ajan tehottomien esitysten kanssa. Media antoi Liverpoolia vastaan käydyn vieraspelin jälkeen isoa kritiikkiä, vaikka tulos oli sinänsä varsin hyvä. Tottenhamia vastaan koettiin pienten marginaalien peli, jossa ilman Harry Kanea pelannut Spurs voitettiin 1-0-lukemin. Huddersfieldiä (1-2-tappio) sekä Chelseaa (0-1-tappio) vastaan ei niitä tuloksiaakaan enää saatu naarattua. Mourinhon ohella varsinkin alkukaudesta loistanut Henrik Mkhitaryan joutui fanien hampaisiin. Pogban palattua ruotuun nähtiin ryhtiliike parempaan suuntaan. Kauden highlightseihin kuului allekirjoittaneella 4-2-voitto Watfordista sekä Jesse Lingardin upea soolomaali. Emiratesilla puolestaan nähtiin harvinaislaatuinen ottelu, jossa Arsenalin hyökkääjät takoivat päätään De Gea-nimiseen muuriin. Alun kaksi pikamaalia sekä Pogban henkilökohtainen taidonnäyte toisella jaksolla takasivat 3-1-voiton ManU:lle.\nJoulukuun alussa oli kauden tärkeimmän pelin aika, kun Guardiolan luotsaama Manchester City saapui vierailulle. Alkukaudella mielin määrin vastustajiaan dominoinut City ei laittanut OT:lla parastaan, mutta nappasi silti kahdella lahjamaalilla 2-1-voiton. Rashfordin tasoitusmaali oli lopulta laiha lohtu Romelu Lukakun tehtyä tuhoja omassa päädyssä. Tämän jälkeen mestaruus näytti vääjäämättä lipuvan naapuriseuraan. Tappio vaikutti Unitediin myös henkisesti kuten voidaan ottelun jälkipyykistä päätellä. Vuoden loppu meni taas mollivoittoisemmin ManU:n jäätyä kolmesti peräkkäin tasapeliin Valioliigassa ja seuran tiputtua liigacupista Bristolille. Erityisen ikävälle tuntui pistemenetys Leicesterissä, jossa Martialilla ja kumppaneilla oli enemmän kuin tarpeeksi paikkoja laittaa ottelu nippuun.\nUCL:ään United pääsi suoraan Euroopan liigan voittajana. Alkulohkovaihe meni ensimmäistä kertaa sitten Fergusonin lähdön jälkeen ilman suuria ongelmia. Samassa lohkossa pelasivat Benfica, TsSKA Moskova sekä FC Basel. Näistä viimeksimainittu meni Unitedin kanssa neljännesvälieriin. Mielellään olisi Old Traffordilla nähnyt nimekkäämpiä vastustajia, sillä tällaiset jengit eivät valitettavasti jaksa sytyttää nykyistä OT:n yleisöä. Vanha kunnon europeli-iltojen tunnelma jäi siis tällä kertaa hieman puolitiehen. ManU kuitenkin voitti kotonaan kaikki vastustajansa, ja vieraissa ainoa pistemenetys koettiin Baselissa 0-1-häviön myötä. Maaliero alkulohkosta oli varsin mukava 12-3. Paras esitys koettiin Moskovassa, jossa Lukaku ja Martial tekivät selvää jälkeä TsSKA:sta jo avausjaksolla. United voitti pelin lopulta 4-1.\nUusi uljas vuosi avattiin 0-2-voitolla Evertonista, jolloin ManU samalla katkaisi tasapeliputkensa. Pogba pelasi yhden kauden parhaista otteluistaan Unitedin pelattua ranskalaistaikurille mieluisalla 4-3-3-muodostelmalla. FA-cupin puolella Derby ja Yeovil eivät tuottaneet vaikeuksia. Tammikuun paras uutinen oli, kun Arsenal-hyökkääjä Alexis Sánchez siirtyi £35m siirrolla Red Devilseihin, vaikka oli jo kovasti menossa mediarummutuksen myötä Cityyn. Heikkoa kautta pelannut Henrikh Mkhitaryan lähti samassa rytäkässä erillisellä siirrolla toiseen suuntaan. Oliko chileläisen hankinta puhdasta opportunismia vai neronleimaus Mourinholta, siitä lisää myöhempänä. Alexis pelasi ensimmäisen ottelunsa United-paidassa 26.1. Yeovilin vieraana.\nTammikuun lopulla nähtiin nähtiin kovin yksipuolinen ottelu Tottenhamin vieraana. Phil Jonesin virheen seurauksena Spurs juhli jo minuutin kohdalla, ja pienestä heräämisestä huolimatta lontoolaiset puhkoivat Unitedin puolustuksen kerta toisensa jälkeen. Oli pieni ihme, ettei Spurs saanut enempää kuin kaksi maalia viimeistellyksi. Yhden voitokkaan pelin jälkeen jäätiin taas maaleitta, kun Newcastle otti kotonaan 1-0-voiton. FA-cupissa edettiin jatkoon Huddersfieldin kustannuksella, kunnes oli jo UCL:n jatkopelien aika...\nSevillaan José Mourinhon manageroima ryhmä lähti vanhaan Mou-tyyliin omaa maaliaan ensisijaisesti suojellen. Romelu Lukakun noin 85 minuutin tienoilla saama paikka oli ehkä ainoa kunnollinen Unitedin tilanne koko ottelussa. De Gea esitti maalissa sankaritekojaan ja nappasi yhden laukauksen uskomattomasti lähietäisyydeltä. Old Traffordilla negatiivinen lähestymistapa ei enää toiminut, ja United osaltaan maksoi hintaa siitä, ettei saanut aikaan vierasmaalia Sevillassa. Voidaan myös aiheesta kysyä, miksi Mourinho lähti seuran perinteiden vastaisesti kyttäilemään vastustajan virheitä kotikentällä. Ben Yedderin kahdella maalilla Sevilla eteni jatkoon yhteismaalein 1-2. Tässä vaiheessa Paul Pogba oli vajonnut Mourinhon papereissa hetkellisesti penkkimieheksi. Sevillaa vastaan pelaaja tuntui vaihdosta tultuaan enemmän sotkevan joukkueensa peliä kuin auttavan sitä.\nUCL:n jatkopelien välissä pelattu ottelu Crystal Palacea vastaan on mainitsemisen arvoinen. Palace johti ottelua 2-0, mutta Smallingin ja Lukakun osumilla United väänsi itsensä tasoihin. Fergie-timella Nemanja Matic iski mahtavalla laukauksellaan voittolukemiksi 2-3. Sevilla-fiaskon jälkeen ManU:n kurssi palasi takaisin raiteilleen Brighton- ja Swansea-kotivoittojen myötä. Etihadilla pelatussa derbyssä City olisi voinut varmistaa mestaruuden, ja se olisi ollut United-fanin näkökulmasta kivuliasta se. Mourinhon master planin myötä Cityn mestaruus varmistui vasta WBA:lle kärsityn kotitappion jälkeen kaikessa hiljaisuudessa. Etihadilla United oli avausjakson köysissä, mutta toisella jaksolla nähtiin ehtaa vintage-Unitedia ja jälleen nousu 2-0-tappioasemasta 2-3-voittoon. Kuinka ollakaan, Paul Pogba oli kahdella maalillaan tuomassa ManU:a tasoihin. Chris Smalling puski voittomaalin erikoistilanteesta. Upea peli ja taas yksi osoitus lisää (huippu)jalkapallon ennalta-arvaamattomuudesta.\nKeväällä United otti vähän yllättäen päänahat kotikentällään niin Liverpoolilta, Arsenalilta kuin Chelsealtakin; kaikki ottelut päättyivät 2-1-numeroihin, kuten myös FA-cupin välierä Wembleyllä Tottenhamia vastaan. Kauden loppua kohden on kuitenkin havaittavissa viime kausilta tuttua ilmiötä. Liigassa kakkossija on hyvän aikaa näyttänyt varmalta ja samalla joukkueen suoritustaso hieman lopahtanut. Tätä kirjoittaessa jäljellä on enää kotipeli Watfordia vastaan sekä FA-cupin finaali.\nFanille aina se ykköskilpailu. United ylittänee 80 pisteen rajan, mitä voidaan pitää hyvänä suorituksena. Ilman loppukauden kompasteluja olisi helposti päästy 85 pisteeseen, jolla useimpina kausina oltaisiin lähellä mestaruutta. Tällä kaudella ei kakkostilaa enempää tosin olisikaan ollut tarjolla. Aiemmin parjattu top6-rekordi on parantunut huomattavasti, vieraistakin saldo oli varsin mukava 7 pistettä 15 mahdollisesta. Parannettavaa on eniten vieraspeleissä selkeästi heikompia vastaan: nousijajoukkueita vastaan vieraissa saldo oli tällä kaudella karut 0 pistettä. Pelillisesti kausi oli kovin mourinhomaista, eli kliinisyyttä löytyy mutta näyttävyyttä moni kaipaisi kovasti enemmän. Ellei hyökkäyspelin osalta oteta edistysaskeleita, mestaruus jää ensi kaudellakin haaveeksi.\nMinimi saatiin eli pudotuspelipaikka. Siihen ne ilonaiheet UCL:n osalta jäivät. Ei Sevilla huono joukkue missään nimessä ollut, mutta ehdottomasti olisi tästä parista Unitedin pitänyt päästä jatkoon. Kuulostaa ehkä hassulta, mutta United on UCL:ssä vielä kauempana ykköspaikkaa kuin mitä se on kotimaan kamaralla. Ero mantereen parhaisiin seuroihin on edelleen turhan iso. Materiaali riittäisi paperilla, mutta Unitedin nykyinen pelitapa saattaa olla näissä kinkereissä ajastaan jäljessä, mihin viittaa myös Athletico Madridin jämähtäminen alkulohkoon. Unitedin on näitä Sevilloja ynnä muita vastaan otettava aloite omiin käsiinsä jatkossa, muuten on vaikea nähdä joukkuetta mukana kilpailun loppuvaiheissa.\nMahdollisesti taas se kilpailu, josta saadaan "lohtupalkinto". Kyllähän FA-cupin voitto aina kelpaa, mutta näillä ei varsinaisesti viedä joukkuetta seuraavalle tasolle. Henkilökohtaisesti kyllä nautin FA-cupin Wembleyn peleistä, joissa tunnelma on ihan eri tasolla liigapeleihin nähden, ja pelaajat tuntuvat antavan kaikkensa kentälle. Eikä siitä nyt niin kauan ole, kun perinteikkäässä kilpailussa mentiin pitkään ilman silverwarea. (Päivitys tähän, eli Chelsealle kärsittiin finaalissa 0-1-tappio.)\nBurtonin ja Swansean jälkeen tie nousi pystyyn hienosti pelanneen Bristolin vieraana. Tästä kilpailusta tippuminen ei kuitenkaan normaalisti suuremmin harmita. Tarjoaa hyviä näytönpaikkoja vähemmän pelanneille/junnuille, mutta eipä juuri muuta.\nParhaat maalintekijät (kaikki kilpailut)\nJesse Lingard 12\nEniten maalisyöttöjä (kaikki kilpailut)\nAnthony Martial 13\nMaz, tractor girl, Berba and 1 other reacted to this\nOnko odotettavissa pelaajakohtaista yhteenvetoa kaudelta?\nTopit ja flopit.\nKuten aiemmin on tapana ollut, tässä on käsitelty kaikki ne Unitedin edustusmiehistön pelaajat, jotka ovat saaneet kauden aikana vähintään muutaman minuutin peliaikaa. Pre-seasonin otteluja ei luonnollisesti lasketa mukaan. Arvosanaan vaaditaan kolmea ottelua, eli 270 minuutin edestä pelaamista. Kaikki arviot on kirjoitettu ennen kauden viimeistä kierrosta, joten pikkuvirheitä voi olla ottelumäärissä, maaleissa tahi syötöissä.\nDavid De Gea - Superlatiivit tahtovat loppua De Geasta puhuessa. Jalalla pelaamisessa hieman parannettavaa, mutta reaktiotorjujana maailman paras. Ei väliä, torjuuko käsillä vai jaloilla, DDG pelastaa joka tapauksessa. En edes ala katsomaan tässä xG-tilastoja tai kuinka monta pistettä espanjalainen on ManU:lle torjunut kuluneella kaudella, luultavasti lähemmäs kahtakymmentä. Kulkenut pitkän tien siitä hintelästä ja epävarmasta keltanokasta Valioliigan kirkkaaksi ykkösmaalivahdiksi. Manchester Unitedin tärkein pelaaja, siitä ei kahta sanaa. Uusi jatkosopimus tälle miehelle kouraan ja tarvittaessa tuntuva palkankorotus, kiitos. 10\nSergio Romero - Sai peliaikaa liigacupissa, UCL:n vähemmän tärkeissä alkulohko-otteluissa sekä FA-cupin alkukierroksilla. Kun saa vastuuta, pelaajaan voi luottaa huoletta. Ajoittain jotain pikkuvirheitä tulee, mutta virheherkäksi ei Romeroa tosiaan enää voi sanoa. Eri asia sitten, miten pärjäisi ykkösenä. Aikanaan kun lähtee seurasta, Pereira on valmis hyppäämään kakkosmaalivahdiksi. 8\nJoel Pereira - Portugalilainen täydentää Unitedin timanttisen maalivahtikolmikon. Ainoat minuutit kilpailullisissa peleissä tulivat Burtonia vastaan, kun pääsi vaihdosta Romeron tilalle. Ei arvosanaa.\nAntonio Valencia - Sai isoa vastuuta oikealla laidalla. Mainiossa vireessä alkukaudesta, paikoin vielä loppusyksystä, mutta kevätkaudella tyytyi vain hoitamaan tonttinsa eikä päässyt tarjoilemaan laatupalloja vastustajan päädyssä. United järjesti hyökkäyspeliään enimmäkseen vasemmalta ja se tällöin Valencialla ei pahemmin ollut saumoja edetä omalta laidaltaan. Jalat eivät tosin liiku ihan entiseen tapaan, eikä lähde mielellään enää haastamaan laitapuolustajaa. Ensi kaudella ikää jo 33 vuotta, mutta eiköhän pelaaja vielä 1-2 kautta huipputasolla nähdä. Joutuu kohta tekemään tilaa nuoremmalle pelaajalle. 7½\nMatteo Darmian - 7 esiintymistä liigassa (vaihdot mukaanlukien) sekä 3 UCL:ssä. Kentälle päästyään vaikuttanut lähes aina epävarmalta. Pelityyliltään sopisi paremmin Italiaan ja Juventus näyttäisikin olevan pelaajasta kiinnostunut. 5\nChris Smalling - Noussut kauden aikana Unitedin ykköstoppariksi. Parempia joukkueita vastaan ajoittain vaikeuksissa, muuten varsin tasainen suorittaja alakerrassa. Vaarallisin United-puolustaja hyökkäyspäässä, josta osoituksena neljä maalia; näistä tärkeimpänä voittomaali derbyssä. Tarvitsee hyvin peliä avaavan topparin rinnalleen. Olisi ansainnut kisapaikan Jonesin sijasta, pidän Southgaten ratkaisua aika erikoisena. 8\nPhil Jones - Parhaimmillaan pystyy hiljentämään minkä hyökkääjän tahansa. Siksi on erityisen harmi, että viettää puolet ajastaan lasaretin puolella. Jatkanee seurassa, vaikka johan tässä on vuosikaudet mietitty, pitäisikö jampasta päästä loukkaantumisten takia eroon. Tuskinpa tilanne olennaisesti lähiaikoina muuttuu. 7-\nVictor Lindelöf - Ei vakuuttanut syksyllä vähää alusta, mutta petrasi otteitaan kevätpuolella. Pitäisi olla hyvä jalalla, ja tästä saatiin jotain viitteitä, joskin melko harvakseltaan. Ajoittain vaikutti enemmän siltä, että keskikenttäpelaaja hoitaisi topparin tonttia. 1vs1:sissä sekä pääpelissä on puolustamisen osalta eniten parannettavaa. Katsellaan, mitä ensi kausi tuo tullessaan, ennen kuin annetaan lopullinen tuomio. Jotenkin on silti sellainen kutina, että tästä voisi vielä tullakin jotain. 7-\nEric Bailly - Loukkaantumiset pilasivat harmittavasti norsunluurannikkolaisen kauden. Joutui sivuun jo syyskuussa ruhjevamman vuoksi. Marraskuussa tuli vakavampi nilkkavamma, joka piti Baillyn lasaretissa helmikuulle asti. Loppukausi jäi itselleni vähän mysteeriksi: ei pelannut paljoa, vaikka kaiken järjen mukaan piti olla kunnossa. Huhtikuulle kirjattiin vain yksi ottelu, jolloin tuli täydet minuutit Cityä vastaan. Kunnossa ollessaan kuuluu Unitedin avaukseen, mutta en ole varma, kenet laittaisi pariksi. Toivottavasti palaa kunnolla ruotuun ensi kaudella. 6\nMarcos Rojo - Pelit jäivät 8:aan liigassa ja yksittäisiä otteluja lisäksi cupeissa. Muodosti kaudella 2016/17 Baillyn kanssa parhaan topparikaksikon mitä on Mourinhon alaisuudessa nähty, ja samaa olisi tällekin kaudelle toivonut. Samat sanat kuin Baillylle, eli toivon mukaan pysyy paremmin ehjänä jatkossa. 5½\nAshley Young - 32-vuotias Ashley otti yllättäen paikkansa Unitedin vasempana laitapuolustajana, vaikka kauteen lähdettäessä oli tuolle paikalle vasta aboutiarallaa vasta 3. vaihtoehto. Muutama todella tykki peli kauden mittaan, kohokohtina kaksi maalia Watfordin vieraana sekä Mo Salahin pimentäminen Old Traffordilla. Kovempia jengejä vastaan ajoittain vaikeuksissa: välillä huomaa, ettei ole luontainen puolustaja. Hyökkäyspäässä tavaramerkkinä kääntö oikealle jalalle ja vaaralliset keskitykset takatolpalle. Oikeajalkaisuus on samalla pelaajan heikkous; olisiko parempi oikealla laidalla? Ensi kaudeksi hankkisin tälle paikalle spesialistin, ja säilyttäisin Youngin varavaihtoehtona. 7½\nLuke Shaw - Kovan onnen Luke ei näyttänyt saavan Mourinholta pahemmin sympatiapisteitä. Satunnaista hyvää ottelua seurasi välitön penkkikomennus. Jäi kauden mittaan Ashley Youngin varjoon, osin ansaitusti ja osin vähemmän ansaitusti. Sopimus loppuu tähän kesään. 6\nDaley Blind - Vain 3 peliä Valioliigassa, mutta UCL:ssä pelasi 6 ottelussa. Pelipaikkana oli useimmiten laitapuolustaja, mutta kertaalleen nähtiin myös topparina ja keskikentällä. Minuutit sen verran vähissä kuitenkin, että näinköhän Blindille löytyy ensi kaudeksi enää paikkaa joukkueesta. 6-\nNemanja Matic - Erinomainen haku Mourinholta Chelseasta. Maticin osalta lusitaani tiesi täsmälleen, mitä pelaajalta voi odottaa. Alkukaudesta liigan parhaimmistoa omalla pelipaikallaan ja muutenkin. Myöhemmin tahti vähän hiipui, mutta taso pysyi silti melko korkeana ottelusta toiseen. Maisemanvaihdos teki selvästi hyvää serbipelaajan motivaatiolle. Hoitaa destroyerin roolin, pärjää pallollisena ja jos vierelle saadaan palloa jakava 'metronomi', Unitedin keskikenttä alkaisi vähitellen olemaan hyvässä kuosissa. 8½\nAnder Herrera - Selvästi vähemmän minuutteja kuin Mourinhon avauskaudella, jolloin oli joukkueen runkopelaaja. Keväällä reisivamman takia reilun kuukauden verran sivussa. Kauteen mahtui jokunen selkeästi heikko ottelu, mutta varsinkin isoissa peleissä vire oli kohdallaan. Ei aina vakuuta pallollisena, mutta parhaimmillaan erinomainen prässipelaaja. Ansaitsee paikan vähintään rotaatiosta. 7-\nMarouane Fellaini - Huomattavasti vähemmän vastuuta kuin aiempina kausina, mikä johtuu paljolti syksyn loukkaantumisesta. Toisinaan voi olla hyvä plan B, sillä Unitedissa tällaista kohdepelaajaa osataan kyllä hyödyntää. Silti näkisi mieluummin joukkueen ottavan askeleen eteenpäin ja tämä tarkoittaisi, ettei Fellainille tarjota jatkosopimusta. Satunnaisten, joskin tärkeiden maalien lisäksi ei tarjoa pelillisesti paljoa Unitedille. 6½\nPaul Pogba - Unitedin keskikentän luovin pelaaja, jolta odotetaan paljon joka ottelussa. Tähänastiset näytöt Unitedissa ovat jättäneet toivomisen varaa eikä ihan sitä samaa Juventuksen aikojen Pogbaa ole vielä nähty. Paljon on kiinni myös kanssapelaajista, jotka eivät valitettavasti ole ihan Juven tasoa. Tosin samalla pitää todeta, että Pogbalta itseltään toivoisi enemmän omistautumista, sillä usein ne tietyt rokkistaran elkeet ja kiukuttelut jäävät päällimmäisenä otteluista mieleen. On usein parhaimmillaan silloin, kun pitää pelin riittävän yksinkertaisena. Unitedin paras syöttelijä Martialin kanssa (13kpl), maalimäärään toivoisi kuitenkin parannusta (6kpl). 7½\nScott McTominay - 21-vuotias, Skotlannin maajoukkueessa debyyttinsä jo tehnyt pelaaja sai varsinkin keväällä huomattavan paljon vastuuta Man Unitedin keskikentällä. Meni nokkimisjärjestyksessä Herreran edelle. Usein pelasi kahden muun pelaajan kanssa, mutta pärjää kevyemmissä peleissä myös double pivotessa. Noudattaa tarkasti valmennuksen ohjeita. Ei erityisen luova pelaaja, vaan pitää homman yksinkertaisena. Muistuttaa monella tapaa Darren Fletcheriä, potentiaaliltaan ei kuitenkaan ole ihan Darrenin veroinen. Mahdollisuudet kuitenkin vakituiseksi rotaatiopelaajaksi olemassa. 7-\nMichael Carrick - Legenda ja seuraikoni päätti uransa tähän kauteen ja siirtyi valmennuspuolelle, jossa annettavaa tuntuisi riittävän. Pelasi kolmeen otteeseen täydet minuutit cup-kilpailuissa, liigassa esiintyi Newcastle-ottelussa vaihdosta kentälle tultuaan. 6\nMarcus Rashford - Unitedin oma poika oli suorastaan liekeissä kauden avauspuoliskolla, kunnes tahti alkoi hiipua vuoden loppua kohden. Keväällä kulutti enemmän vaihtopenkkiä, eikä yleensä pelannut kovin terävästi. Yhtenä poikkeuksista mainittakoon kotiottelu Liverpoolia vastaan, jossa Rashford kuritti arkkivihollista kahdella maalillaan. Liigassa maaleja syntyi 6 ja alustuksia Rashford antoi 5 kappaletta. Väittelyyn siitä, pitäisikö Rashfordin pelata kärjessä vai laitahyökkääjänä, oma vastaukseni kallistuu jälkimmäisen puoleen. Jatkossa pelaajalta toivotaan ennen kaikkea vielä kypsempiä viimeisiä ratkaisuja hyökkäyskolmanneksella. Jopa laina olisi kesällä aivan varteenotettava vaihtoehto, jotta kehitys säilyisi nousujohteisena. 7\nAnthony Martial - Lahjakas hyökkääjä, joka on jäänyt Rashfordin tavoin enemmän sivustakatsojan rooliin Sánchezin siirron jälkeen. Mourinhon joukkueessa jokaiselta pelaajalta vaaditaan puolustusvelvoitteita, ellei kyseessä ole Ronaldo. Martialin pitää parantaa pallotonta pelaamistaan. Mielellään pitäisi Martialin joukkueessa, eikä vähiten siksi, että vastaavaa haastokykyä ei muilta United-pelaajilta löydy. Minuuttimääriin suhteutettuna lienee myös Unitedin tehokkain pelaaja. Jatko punanutuissa epävarma. 7\nJesse Lingard - Messe, Messi Lingard ja mitä näitä nyt onkaan. Lingardilta saatiin tehojen puolesta iso parannus tälle kaudelle. 8 maalia ja 5 maalisyöttöä Valioliigassa ei ole ollenkaan hullumpi saldo pelaajalta, jota on pidetty vain ja ainoastaan rotaatioon kelpaavana. No ehkä pidemmän päälle Unitedin avauksen pelaajalta kaipaisi vielä enemmän (:D), eikä Jesse niitä luovimpia pelaajia välttämättä ole. Palloton pelaaminen on edelleen Lingardin vahvimpia puolia. Hyvä kausi ehdottomasti. 8\nRomelu Lukaku - Belgialaisjässikkä vähintäänkin täytti Kungenin jättämän aukon hyökkäyspäässä. 27 maalia (joista 16 liigassa) lienee parhaimpia määriä Unitedissa koskaan debyyttikaudella. Hallitsee maalinteon lisäksi tilanteiden rakentelun pelitovereilleen. Tämänhetkisistä Unitedin pelaajista paras keskittäjä; antoi oikealta puolelta useamman maaliin johtaneen syötön. Vauhtiin päästessään on todellinen mörssäri jota on melkein mahdoton pysäyttää. Sai toisinaan kritiikkiä heikosta ensimmäisestä kosketuksestaan ja satunnaisista hukatuista paikoista. Zlataniin verrattuna käytti silti tilanteet paremmin hyödykseen. Viimeistelyssä on parannettavaa ns. selvissä maalipaikoissa, sillä maalit syntyvät monesti paineettomassa tilanteessa. 8½\nZlatan Ibrahimović - Palasi tositoimiin marraskuussa Newcastle-ottelussa, huomattavasti etuajassa. Pahan polvivamman jäljiltä Zlatanillakin oli vaikeuksia päästä takaisin kiinni Valioliigan rytmiin. Iski Bristolia vastaan tasoituksen liigacupissa, joskin United hävisi lopulta ottelun. Polvi kipeytyi uudestaan ja Ibran viimeiseksi peliksi Man Unitedissa jäi tapaninpäivän tasapeli Burnleytä vastaan. Siirtyi helmikuussa LA Galaxyyn ja siellä avasi pelinsä, kuinka ollakaan, kahdella maalilla. Kiitos kaikesta, Zlatan!\nJuan Mata - Mata pelasi kaudena aikana 27 liigaottelussa, mutta siinä missä Lingard, Martial ja Rashford lisäsivät tehojaan, espanjalainen on tehnyt vain 3 maalia ja antanut 4 maalisyöttöä. Kauden tähtihetki oli, kun teki Leicesterissä komean vapaapotkumaalin. Sopimusta jäljellä vuoden verran, mutta tässä kohtaa voisi sekä pelaajan että Unitedin kannalta olla parempi löytää pelaajalle uusi seura. 6\nAlexis Sánchez - Tammikuussa ison kohun, hienon esittelyvideon ja vähintään 500 000 punnan viikkopalkan saattelemana Unitediin. Kovan voitontahdon omaava Alexis sopii henkisiltä ominaisuuksiltaan ManUun huomattavasti paremmin Unitediin kuin pehmeä Mkhitaryan. Alku oli uudessa seurassa haastava, eikä tilannetta parantanut siirtyminen taktisesti täysin erilaisesta joukkueesta toiseen. Sai ensimmäisissä otteluissa jo hieman tehoja, mutta usein peli meni sekavaksi pyörimiseksi. Vielä näkee, etteivät joukkuekaverit ole ihan samalla aaltopituudella - tämä toivottavasti muuttuu pre-seasonin jälkeen. Unitedissa peliaikaa on tullut enimmäkseen vasemmalla, josta Alexis mielellään hakeutuu keskustaan. Jokunen peli meni myös kärjessä Lukakun loukkaannuttua. 6½\nNyt kun Liverpool puppeloi UCL-finaalinsa, uutta kautta odottelee jo ihan eri mielellä kuin pari viikkoa aiemmin.\nPiti tuossa vielä Mourinhosta jotain höpötellä, mutta laajempi tarina jäi tekemättä. Manulla isona kysymysmerkkinä on tosiaan tuo valmennuspuoli, johon mm. Eero Laurila otti aika pessimistiseen sävyyn kantaa Urheilulehdessä. Rui Farian lähtö on iso muutos, onhan kaksikko tehnyt 17 vuotta töitä yhdessä ja Mourinho on yleensä myös auliisti kuunnellut mitä apukoutsillaan on ollut sanottavana. On siinä toki se Mourinhon 3. kauden ovet paukkuen pihalle -mahdollisuus olemassa, mutta toisaalta näkisin tuon myös mahdollisuutena.\nNäillä näkymin siis ensi kaudella ei ole varsinaista assistant manageria Josén laittaessa taustatiiminsä uusiksi. Kieran McKenna nostettiinkin jo edustusjoukkueeseen mukaan. Mourinholle Interin vuosilta tuttu kuntovalmentaja Stefano Rapetti liittyi seuraan Sampdoriasta. Carrick tietysti jatkaa valmennustiimissä ja muutaman vuoden sisällä veikkaisin miehen pääsevän apuvalmentajan paikalle. Rapetti on uusista valmentajista oikeastaan ainoa "jees-mies" Mourinholle, muut tulevat seuran sisältä ja näillä olisi varmasti paljon annettavaa joukkueen pelilliseen antiin. Loppu on sitten kiinni siitä, kuinka tarkkaan Mourinho on valmis kuuntelemaan tiiminsä neuvoja.\nKauden päätyttyä on pakko myöntää. Vuosi sitten en lämmennyt Maticin siirtohuhuihin. Epäilin jalan riittämisestä.\nPakko myöntää. Olin 100 % väärässä. Mielestäni NM oli kauden paras pelaaja. Uskomattoman luotettava. Suojasi puolustusta ja rakensi hyvin peliä. Esimerkkinä muille.\nJesse L otti sen askeleen jota olen odotellutkin. Isoin tason nostaja ja läpimurtokausi. Toivottavasti parantaa vielä tulevina vuosina.\nMcTominay otti isoja askeleita myös. Iloinen yllätys; kun Mou soi kaverille peliaikaa. Toivottavasti nuorukaisella on nousujohteinen ura Unitedissa.\nRassen läpilyönti ihan huipputasolle jäi tekemättä. Huikea potentiaali edelleen ja tekee sen kyllä.\nLukaku ei säväyttänyt. Pelasi kyllä hyvän kauden. Mielestäni Martinesin Evertonissa kaverista osattiin ottaa enemmän irti kuin Unitedissa. Parempaa tulossa ensi kaudella ?\nPeukut pystyyn, että Fred nähtäisiin MM-kisoissa eikä tapahtuneesta mitään isompaa loukkantumista tullut:


F15 40e ja akun lämmittäminen / valmistelu - BMWforum.fi\nF15 40e ja akun lämmittäminen / valmistelu\nViesti Kirjoittaja VolvostaBemariin » 13 Joulu 2019, 12:05\nNyt pitää kysellä vähän tyhmiä...\nOnko Connected Drive palvelussa tämä kohta se, jolla auto lämmittää myös akkua eikä vain hyttiä --"Ilmastointi lähtöaikaan"\nEli suora lämmityksen ("Ilmastoi") komentohan lämmitäää vain kabiinin, mutta tuo ajasetttu lämmittää myös akun ja parantaa roimasti akun kestoa?\nToinen kysymys on se, että missä pirussa sama toiminto on puhelin app:ssä? Siellä on vain "Ilmastoi nyt" ja "Lataa ja määritä ilmastointi" mutta niistäkin jälkimmäinen aloittaa ilmastoinnin/lämmiyksen per heti.\nRe: F15 40e ja akun lämmittäminen / valmistelu\nViesti Kirjoittaja gestapo » 13 Joulu 2019, 15:53\nVarsinaista akunlämmitintähän näissä ei ole.\nLämpiää mitä lämpiää kun sitä ladataan.\nViesti Kirjoittaja VolvostaBemariin » 13 Joulu 2019, 22:11\n13 Joulu 2019, 15:53\nViesti Kirjoittaja VolvostaBemariin » 14 Joulu 2019, 08:30\nTäällä juttua tuosta akun lämmittämisestä. Täytyy perehtyä!\nhttps://www.bimmerfest.com/forums/showt ... 016&page=7\n"Another unique feature most modern electric vehicles have is the ability to precondition (warm or cool) the high voltage traction battery as well as the passenger cabin. This allows the driver to begin their journey with a properly heated or cooled battery and cabin"\nLiittynyt: 26 Tammi 2020, 15:49\nViesti Kirjoittaja BlackLotus76 » 26 Tammi 2020, 15:52\nJos laitat appissa lämmityksen päälle, mutta tuleekin muutos aikatauluihin, niin millä saat sen lämmityksen etänä pois päältä? Ja kauanko tuo lämmitys on päällä?\nViesti Kirjoittaja Wonderi » 26 Tammi 2020, 18:53\nBlackLotus76 kirjoitti: ↑\n26 Tammi 2020, 15:52\nJos lämmitys on ajastettu (lähtöajan mukaan), ajastusta voi muuttaa. Oletan että auto päättelee lämmitykseen tarvittavan ajan ulkoilman, kabiinin (ja akun) lämpötilan mukaan. Juuri testasin että "climatize now" -käskyn saa peruutettua vain iDriven valikon syövereistä syvältä klikkaamalla, etänä ei mitenkään. Eikä appi edes kerro onko climatizointi nyt päällä vai ei. Sama avaimesta kakettaen, mistään ei tiedä menikö käsky perille vai ei, eikä ilmeisesti saa sammutettua mitenkään.\nViesti Kirjoittaja gestapo » 26 Tammi 2020, 19:19\nTuo on kyllä yks floppi BMW.ltä, että sovelluksesta ei nää että onko lämmitys päällä vai ei.\nOnneksi jos Älyavaimesta(mm.G30) sen laittaa päälle, niin siinä näkyy ja saa sen myös lopetettua, kuten myös apin kautta laitetun lämmityksen saa siitä lopetettua.\nJa mikä parasta, siitä tehty komento menee AINA perille. Matkaa en tiedä/ ole kokeillut, mutta hyvin pelittää talon sisältä n.25m.\nViesti Kirjoittaja juntta » 26 Tammi 2020, 20:33\n26 Tammi 2020, 19:19\nG20 tuo moka on korjattu. Vilkuttaa propelli-ikonia kun lämmitys on käynnissä ja sen saa jopa lopetettua siitä!\nViesti Kirjoittaja BlackLotus76 » 27 Tammi 2020, 08:29\nOho, onpa alkeellinen ohjelmisto BMWn kokoiselta puljulta... tuo nyt on aika tärkeä toiminto, siis esilämmitys\nViesti Kirjoittaja BlackLotus76 » 27 Tammi 2020, 12:57\n26 Tammi 2020, 18:53\nNyt vasta huomasin tuon avain-kommentin. Eli saako lämppärin päälle avaimesta jotenkin?\nViesti Kirjoittaja VolvostaBemariin » 27 Tammi 2020, 13:25\n27 Tammi 2020, 12:57


Magnum PI: n kauden 3 julkaisupäivä, näyttelijät, CBS, uusi kausi / peruutettu? - Uutiset\nMilloin Magnum P.I. Kausi 3: n julkaisu CBS: ssä?\nUudelleen kuvitellessaan samannimisen vuoden 1980 klassisen sarjan 'Magnum PI' seuraa Thomas Magnumin, entisen merivoimien SEALista muuttuneen yksityistutkijan seikkailuja, kun hän etsii rikollisia Havaijilla yhdessä rikoksenratkaisukumppaninsa, entisen MI6-agentti Juliet Higgins. menettelyllinen rikosdraamasarja on osa ”Lenkov-jaetta”, joka käsittää 'Hawaii Five-0' ja ”MacGyver.” Vaikka näyttely on saanut kriitikoilta vaihtelevia arvosteluja, se on kerännyt kunnollisen fanikannan ensi-iltansa jälkeen, mikä tasoitti tietä kahdelle onnistuneelle vuodelle. Jos mietit: tuleeko Magnum P.I. -kausi 3? Olemme täällä auttaaksemme sinua tässä.\nMagnum P.I. Kausi 3: n julkaisupäivä\n‘Magnum P.I.’ -kauden 2. kantaesitys 27. syyskuuta 2019 CBS. Se päätti juoksunsa 8. toukokuuta 2020 sen jälkeen, kun se oli esittänyt 20 tunnin pituisia jaksoja.\nHyvä uutinen faneille on, että 2. kaudella katsojien määrä kasvoi 9% kuin ensimmäisellä kaudella, minkä vuoksi verkko sytytti vihreän esityksen kolmannen kauden ennen kauden 2 finaalia. CBS ilmoitti uusiminen 6. toukokuuta 2020 yhdessä useiden muiden näyttelyiden kanssa kaudella 2020-2021. Jos kuitenkin otamme huomioon COVID-19-pandemian aiheuttamat tuotannon viivästykset ja keskeytykset, fanien on ehkä odotettava jonkin aikaa suosikkiesityksensä kolmannelle kaudelle. Jos jotenkin sujuu, odotamme Magnum P.I. -kauden 3 julkaisevanjoskus vuonna 2021,CBS: llä.\nMagnum P.I. Kausi 3 näyttelijät: Kuka siinä on?\nJay Hernandez otsikoi näyttelijät yksityisetsivänä Thomas Magnum. MI6: n entinen agentti Juliet Higgins liittyy hänen kumppaninaan ja concierge-palveluun. Zachary Knighton esiintyy Orville “Rick” Wrightina, entisenä merijalkaväenä, joka nyt omistaa eksoottisen tikibaarin. Stephen Hill tähdittää meriveteraanina ja Magnumin tiimin jäsenenä Theodore “T.C.” Calvin.\nPääosissa ovat Amy Hill Teuila “Kumu” Tuileta, Tim Kang HPD-etsivä Gordon Katsumoto, James Remar kapteeni Buck Greene, Ken Jeong Luther H. Gillis, Christopher Thornton Kenny “Shammy” Shamberg, Brooke Lyons Abigail “ Abby ”Miller, Bobby Lee Jininä mm. Kaudella 3 odotamme, että suurin osa johtavista näyttelijöistä palaa takaisin. Kolmas kausi voi sisältää myös useita crossover-cameoja Hawaii Five-0: sta.\nMagnum P.I. Kauden 3 juoni: Mistä se voi olla kyse?\nKaudella 2 näemme Magnumin vaarantavan henkensä ratkaistakseen sekoitetut rikokset ja jäljittämään vaaralliset rikolliset osana yksityistutkijan tehtäväänsä. Kun tutkimus on tullut liian tappavaksi, Higgins suostuu lopulta tekemään yhteistyötä Magnumin kanssa. Rikollisuutta ratkaiseva duo saa kiinni monia rikollisia ja pelastaa useita ihmishenkiä koko kauden ajan.\nLoppupuolella Higgins tajuaa, että hänen on ehkä palattava Yhdistyneeseen kuningaskuntaan, koska hän on ylittänyt Havaijilla oleskelunsa. Magnum keksi ajatuksen heidän menevän naimisiin vain vihreän kortin vuoksi. Asiat menevät kuitenkin hitaasti, jättäen Magnumin epämukavaan asemaan.\nKaudella 3 voimme odottaa Higginsin ja Magnumin käsittelevän ensimmäisen kauden päättymisen jälkiseurauksia. Higginsin viime hetken päätös mennä naimisiin Theodore Calvinin kanssa Magnumin sijaan saattaa tehdä asiat kumppanien välillä hieman hankalaksi. He saattavat kuitenkin pitää erimielisyytensä syrjässä ja jatkaa varkaiden, murhaajien, sarjamurhaajien, huumekauppiaiden ja muiden rikollisten etsimistä Havaijin kansalaisten suojelemiseksi.\ndanny devito uusi elokuva


huvipuistossa oppaan kanssa\n7.8.2018 Nauhalainen Lifestyle Kommentit pois päältä artikkelissa Särkänniemen kierros\nNauha Ry:n tämänkertainen tutustumiskierros suunnattiin Särkänniemen legendaariseen huvipuistoon. Huvipuiston alkuhetket koettiin 1969, jolloin avattiin Akvaario-Planetaario ja seuraavana vuonna lasten eläintarha. Näsinneulan rakennus oli seuraava vaihe, ja se avattiin vappuna 1971. Unkarilaisen rakennusporukan toimesta yhden vuoden aikana rakennetulle tornille kertyi korkeutta 168 metriä.\nOppaamme Jenni Jokiniva on monien eri työtehtävien kautta ajautunut nykyiseen myyntipäällikön asemaansa. Taloon hän on tullut 2011, joten paikan historia ja toiminta ovat vuosien varrella tulleet tutuiksi. Ympärivuotisesti Särkänniemi Oy:n palveluksessa työskentelee noin 80 henkilöä. Kesätyöläisiä on 400-500, jotka työskentelevät vähintään 4-6 viikkoa.\nKoiramäen väki vieraita odottelemassa.\nKierroksemme lähti liikkeelle Koiramäen eläinpuistosta, joka on yhdessä idean isän eli Mauri Kunnaksen kanssa suunniteltu ja toteutettu. Täältä löytyy n. 30 eläinlajia, joita kävimme ihastelemassa. Eräästä aitauksesta löytyi kaksi koiranpentua, ja oppaamme kertoi, että pennut luovutetaan kasvettuaan hyviin koteihin. Erinomaisen koulutuksensa johdosta veijarit ovatkin erittäin kysyttyjä.\nVillasiat olivat vakuuttava näky, mutta tällaista otusta ei mielellään kohtaisi metsälenkillä – sen verran massiivisista luonnonoikuista on kyse. Välillä saattaa hirviä yllättäen eksyä alueelle, joten päivät muodostuvat väkisin hieman erilaisiksi.\nPELKKÄÄ SIKAILUA SEKÄ PORSASTELUA!\nAlueen huvilaitteiden kunnossapidossa ollaan erittäin tarkkoja. Kaikki laitteet testataan ennen porttien aukeamista, eli huoltohenkilökunta on tehtävissään jo kukon laulun aikaan.\nAlueelle on vuosien saatossa tullut paljon muutoksia ja uudistuksia. Tänäkin vuonna syksyn pimeyteen on tulossa Karmiva karnevaali, jonka nimikin antaa ilmi, että jonkinlaisesta horror-tyylisestä tapahtumasta on kyse. Muihin uutuuksiin kuuluu Taikaranta sekä uudistettu lapsille suunnattu teatterilava.\nTeatterilava. Kuva: A.T\nLopuksi oli aika hypätä pystytaksiin eli Näsitornin vauhdikkaaseen hissiin, jonka päätepysäkiltä avautuu koko Tampere lintuperspektiivistä katsottuna. Seinillä on vanhoja kuvia tornin rakennusvaiheista, joista oppaamme näytti ällistyttävän kuvan rakennusmiehistä ilman turvavaljaita urakan loppuvaiheilta. Mielenkiintoinen detalji oli myös kuulla, että kovalla tuulella kyseinen torni heiluu keskimäärin 30 cm – korkeuskammoa potevalle ei niin kiva uutinen. Tornista löytyy myös ravintola, jossa työskentelee opiskelijoita kartuttamassa työkokemusta.\nKaruselli ei ole karu selli!\nTällainen oli kierros Suomen legendaarisimmista huvipuistoista ja pisimmän korren veti luonnollisesti Koiramäki, karvaisten ystävien johdosta.\nKuvat: E.L ellei toisin mainittu.\n30.10.2019 Nauhalainen Kulttuuri, Tapahtumat Kommentit pois päältä artikkelissa Nauhalainen vs. Karmivan karnevaalin koettelemukset


Kotimaa Julkaistu 09.10.2013 10:12 (Päivitetty 09.10.2013 15:50)\nSDP:n kansanedustaja Jukka Kärnä vaatii omistajaohjauksesta vastaavan ministeri Heidi Hautalan (vihr.) eroa, mikäli Iltalehden tiedot rikosilmoituksen estämisestä pitävät paikkansa.\n– Se, että Hautala vaati Arctic Shippingiä perumaan Greenpeacea vastaan tehdyn rikosilmoituksen, osoittaa Hautalalta harkitsemattomuutta ja kyvyttömyyttä hoitaa hänelle osoitettuja tehtäviä, Kärnä sanoo tiedotteessa.\nKärnän lisäksi Hautalan eroa vaatii myös perussuomalaisten kansanedustaja Jussi Halla-aho. Halla-aho kertoo tiedotteessaan, että kenellekään ei jää epäselväksi, että Hautala kokee olevansa lain yläpuolella.\n– "Vastuu" on sana, jota istuva hallitus on ahkerasti viljellyt. Henkilö, jolla on näin harhainen käsitys etiikasta ja moraalista, ei voi toimia ministerinä, Halla-aho toteaa tiedotteessaan.\nKärnän mukaan on erikoista, että Hautala puuttui rikosilmoitukseen, sillä ministeri on useasti todennut, että omistajaohjauksesta vastaava ministeri ei voi puuttua valvomiensa yhtiöiden päätöksiin.\n– Nyt kun kyseessä on ministerin oma etujärjestö, Greenpeace, yhtäkkiä Hautalan kädet eivät enää olekaan sidotut.\nPerussuomalaisten puheenjohtaja Timo Soini odottaa ministeri Hautalan selvittävän mistä on kyse. Soinin mielestään Hautala ei voi jatkaa ministerinä, jos hän on puuttunut rikosilmoitusprosessiin.\n– Uskon, että Hautala joutuu selvittämään tämän juurta jaksain. Tämä on myös hallituksen asia. Luottaako pääministeri Hautalaan? Se on ydinkysymys, Soini sanoi.\nEduskunnan talousvaliokunnan puheenjohtaja, kansanedustaja Mauri Pekkarinen (kesk.) haluaa eduskunnan keskustelevan perusteellisesti valtion omistajaohjauksesta.\n– Tämä on yksi lisäpisara siinä astiassa jossa on jo aika paljon tavaraa, joka pitäisi täällä eduskunnassa päästä kunnolla käsittelemään. Arvioimaan sitä, missä tilassa valtion omistajaohjaus tällä hetkellä on, Pekkarinen sanoi.\nProfessori: Nikotiini koukuttaa heroiinia vahvemmin Tekniikan Historia: USA kiristi Suomelta idänkaupat 80-luvulla


Pisara: Pää hajoaa kun linssiä viilaa.\nLuin juuri Susanna Alakosken Sikalat. Se on ahdistavan tarkka kuvaus vanhempien alkoholismista ja väkivallasta. En tiedä, onko se sittenkään sopivaa luettavaa esimerkiksi yläasteelaisille - pähkäilimme nimittäin äikänopejen kanssa yhdessä, mikä "aikuisten" kirja tilattaisiin yseille luettavaksi, ja päädyimme Sikaloihin. Toisaalta vaikeasti kohdattavia asioitahan on hyvä käsitellä nimenomaan kirjallisuuden ja elokuvien avulla. Pakkohan nuortenkin on saada tietää, että jokaisella ei ole ollut kultalusikkaa suussa syntymästään saakka. Ja saman kokeneet nuoret varmaan saisivat jotain toivon tapaista elämäänsä.\nVaikka Sikalat on lapsen näkökulmasta kerrottu tarina, se on myös taiteelliselta arvoltaan ihan kiitettävä. Usein nimittäin lapsinäkökulma ei kiinnosta tai onnistu - minua siis, en muista tiedä. Ärsytti tosin se, että Sikaloissa oli miltei täysin samanlaisia kohtia pari kappaletta kuin käsiksessäni Pintanaarmuja. Joten pelkoni ei ole turha: joskus pelkään, että kirjoittamani teksti on jo kirjoitettu. Siis sanasta sanaan samalla tavalla. Kerran kävikin jo niin. Kirjoitin lastenkertomuksen Muksiksesta. Lähetin sen kilpailuun. Sitten löysin saman tarinan - se oli jo kirjoitettu, se oli jo julkaistukin. Ei tietysti ihan samalla tavalla, mutta oli kuitenkin. Kyllä hävetti, tunsin itseni plagioijaksi, vaikka en ollut tuosta toisesta Muksiksesta ikinä kuullutkaan.\nKirjallisuus on toki joka tapauksessa jo ilmestyneen kirjallisuuden peilaamista, siitä ei pääse yli, siitä ei pääse ali. Läpi vain tulee sojahtaa. Siinä mielessä yksikään kirjailija ei siis ole ainutlaatuinen, ei edes yksikään jalustalle ja parrasvaloihin nostettu supermenestyjä. (Kyllä, äänessäni kuuluu nyt pienoinen katkeruus, sillä taas tänään törmäsin peräti 3 lehtijuttuun parista menestyneestä naiskirjailijasta, joista kirjoitetaan tämän tästä, eikä minua kiinnosta törmätä heihin koko ajan, koska mielestäni he eivät ole sen kummempia kirjailijoina).\nMutta mikä iloinen ilo, eilen oli mukava herätä (työ)päivään ja lukea aamunalkajaisiksi uusi arvostelu Siljasta ja Maista. Kriitikko Virpi Alanen, jonka olen käsittänyt olevan enemmänkin runouden kriitikko, käsitteli teostani niin kattavasti, että tuli oikein hyvä mieli. Ja hassua kyllä, voin allekirjoittaa hänen mainitsemansa epäkohdat tyystin: Silja ja Mai voisi olla lyhyempi, siellä voisi olla vähemmän "kuin"-vertauksia.\nSitä paitsi jokainen kirjoittaja on keskeneräinen.\nEli siis ei muuta kuin kehittymään!\nToisaalta minua sapettaa. Miksi, oi miksi? Miksi minun taidettani ei ymmärrä kuin pieni, harjaantunut lukijakunta? Miksi minun taiteeni on olevinaan liian vaikeaa suurelle yleisölle? Sehän on sanataidetta, kaunista virtaa. Mutta niinpä, minäpä sen itse sanoin, se on kaunista. Ja kauneushan on aina katselijan silmissä. Toisaalta - en muista filosofin nimeä, mutta häntä lainatakseni - melkein kaikki ihmiset ajattelevat, että esimerkiksi auringonlasku on kaunis. Miksi siis kauniiksi ajateltu taiteeni ei saavuta sitä samaa kuin auringonlasku, vaikka minä taiteilijana ajattelen suuren yleisön tavoin auringonlaskun olevan kaunis asia..?\nJoudun pohtimaan näitä asioita yksin - hieman jouduin keräilemään rohkeutta voidakseni julkaista nämä ajatukset muillekin, tämähän on kuin vuodattaisi päiväkirjaan syvimmät tuntonsa. Mutta tuskin olen ainoa kirjoittaja, joka suree, potee mustasukkaisuutta muita taiteilijoita kohtaan, möyrii (luomis)tuskissaan. Pohtii ylipäänsä, pohtii ihan vähän kaikkea. Elämääkin, minua surettaa pari yksityisasiaa, mutta enpä jaksa jauhaa.\nSurettaa sekin, että kaikki lähelläni olevat ihmiset eivät jaksa lukea kirjaani. Kyllä, se vie aikaa, kyllä, se vaatii keskittymistä. Mutta tarvitseeko kaiken taiteen aina olla niin helvetin helppoa? Nykyään katsellaan tv-sarjoja, jotka tyhjentävät ajatukset tai itse asiassa ohjaavat ajatukset hyvin, hyvin helposti eteenpäin. Luetaan kirjoja, joissa on Hollywood-leffojen kaltainen, helposti etenevä, tietyt kriteerit täyttävä, lukijan mielen kaikin osin tyydyttävä juoni. Katsotaan tauluja, joita ei tarvitse sen tarkemmin tulkita. Ei nautita taiteesta, joka vaatii osakseen ajatuksia, koska tässä maailmassa kenelläkään ei ole olevinaan aikaa.\nMutta miksi? Miksi lukija ei luota itseensä, anna sanavirran tai vaikean rakenteen viedä? Tehdäänhän sanaristikoitakin kauan, annetaan aivoille hieman purtavaa. Miksi siis ei voisi hypätä vaikean taiteen matkaan? Miksi pitää aina viihtyä siinä viihtyvyyden muodossa, jonka juuri tämä nopea maailma on luonut? Miksi ennenvanhaan vaikeatkin kirjat olivat suursuosittuja? Olivatko ihmiset silloin fiksumpia? Julkaistaisiinko enää esimerkiksi Marguerite Durasia, jos hän uudenuutukaisena kirjoittajana lähettäisi tekstinsä kustantamoille (no kyllä sentään häntä)?\nKuinkahan moni minkä tahansa taiteentekijä pohtii tätä samaa. Että miksi hänen luomansa musiikki tai hänen sivelemänsä taulu ei saa juuri tuon ja tuon ja tuon aisteja sykkimään. Kun sitten taas esimerkiksi hiteiksi nostettuja tuotteita ihaillaan - vaikka usein hittituotteiden taiteellinen arvo on kyseenalainen. Että miksi pientä nimeä onnitellaan levyn tai taulun tai vaikka runokirjan julkaisusta, mutta ei sitten kuitenkaan tutustuta tuotokseen?\nTavallaan se saa onnittelut tuntumaan turhalta. Kiitetään hyvästä suorituksesta, mutta ei sitten kuitenkaan vaivauduta katsomaan, millainen se suoritus on. Toisaalta kyllähän nuo onnittelut kuitenkin lämmittävät mieltä. Mutta eniten lämmittää se, että kerrotaan ihan rehellisesti mielipide. Esimerkiksi yksi kaverini lainasi minulta oman kirjani, luki siitä 80 sivua ja palautti sen. Hän sentään yritti.\nHän sanoi, että kieli oli kaunista, mutta juonen puolesta evvk. Rehellistä palautetta. Kyllähän se hieman riipaisee, jos ei kaikilta osin kelpaa, mutta minä arvostan kaikilla elämän alueilla yrittämistä. Arvostan esimerkiksi sitä, että R-parka edes yritti tulla Alppia alas. Arvostan sitä, että oppilaani sentään yrittävät keskittyä tunneilla. Arvostan sitä, että nähdään vähän vaivaa. Esimerkiksi eräs ystäväni lähettää minulle joka ystävänpäivänä, jouluna, pääsiäisenä jne. postikortin. Näkee sen verran vaivaa, että osaa aina valikoida hauskan kortin, kirjoittaa siihen KÄSIN, hankkia postimerkin ja viedä sen postiin. Ja aina se ilahduttaa, aina.\nNo, en minä itsekään aina jaksa - jos palataan pohdiskeluuni. Mutta kai silti joskus voi askaroida ns. pähkinöiden parissa. Tuntea hieman tuskaa saavuttaakseen jotakin kaunista. Tuskaisia hetkiä toivottelen siis jokaiselle päälle ja olkapäälle. Itse tuskailin juuri äsken pannukakun parissa. Kerrankin se onnistui! Siskoni vinkkasi joskus, että kun googlettaa "maailman paras pannukakku", tupsahtaa eteen ylihyvä resepti. Ja niinpä tekikin, voi apua, olen jo syönyt - yksin - melkein puolet!\nTunnisteet: kauneus, kirjallisuus, Silja ja Mai, taide\nNykyaikana halutaan nautiskella vapaa-ajalla kaikenlaista "helppoa höttöä", oli kyse sitten musiikista, kirjallisuudesta, teatterista tai elokuvista. Syy siihen miksi se on niin suosittua, ei välttämättä ole se, että nykyään ihmiset olisivat löysempiä tai ettei heitä kiinnostaisi vaikeammin lähestyttävä taide.\nJos ajattelemme entisaikojen työelämää, suurin osa työstä oli fyysistä: puiden kaatamista, halkojen hakkaamista, mattojen pesua, ompelemista, maanviljelyä alkeellisin menetelmin jne. Käytännössä ihmiset saivat tehdä työtä, joka ei vaatinut paljon ajatustyötä, siinä sai antaa ajatusten liitää aivan muissa asioissa. Nykyajan työelämä vaatii enimmäkseen henkisiä ponnistuksia, keskittymistä, palavereja, puheluita, sähköpostien kirjoittamista ja ryhmätyöskentelyä. On siis käynyt niin, että nykyajan ihmiselle halonhakkuu töiden jälkeen onkin lähempänä lepoa kuin henkiset rasitukset. Siinä pääsee vihdoin laittamaan liikkeelle ne jumiutuneet hartiat ja unohtamaan henkiset ponnistukset.\nEhdotan, että palautamme työelämään vanhat kunnon tehtävät: metsätyöt hevosen kanssa, kyntämisen kahden ihmisen voimin, perunoiden käsinkeruun, lehmien ruokinnan, heinätyöt, lypsytyöt käsin, Singerin polkemisen ja nyrkkipyykin. Työpäivän jälkeen ensimmäinen ajatus olisi, että kunpa ei tarvitsisi tehdä mitään fyysistä, vaan voisi ottaa käteen moniäänisen ja aivonystyröitä liikkeelle laittavan, vaativan teoksen. Sellaista voisi suositella myös naapurin Jaskalle ja Hildalle.\n^ Tuohan on aivan totta! Mikä sen mukavampaa kuin uunien lämmittäminen, pyykin peseminen,neulominen kokopäivä-aivotyön jälkeen. Tuota teoriaa tukee myös se, että ainakin omalla kohdalla neljä vuotta kotiäitinä ollessa nuo asiat eivät olleet ollenkaan niin nautinnollisia. Silloin kun kaipasi enemmän aivojumppaa.\nOlisko se sitten sitä vastapainoa, mitä aina tarvitaan tasapainoon.\nHienon kritiikin sait!\nOmalta kohdalta täytyy tunnustaa, että kirja on vieläkin kesken. Mutta ei se ole sen kirjan vika. Niin on kaksi muutakin hyvää kirjaa. Syy on siinä, että kun päivät luen opiskeluksia ja kirjoitan sepustuksia, niin illalla lukeminen on nyt vähän jäänyt. Illat ja viikonloput ovat nyt sitä vastapainoa, kaikenmaailman touhuamista ja kissanristiäisiä. Mutta kyllä minä yritän! Nukahdan vaan aina aika pian kirjan ja silmälasien kanssa. Eikä auta, vaikka menisin jo yhdeksältä sänkyyn. Nukahdan sittenkin.\nTähän mennessä olen kokenut kielen oivalliseksi, tarinan myötä paikoin maanikseksi. Itse tarina on kyllä aiheuttanut joitakin inhovärähdyksiä, mutta en jätä kesken vaan jatkan taas sopivalla hetkellä.\nJa kesällä sitten kun olen kokopäiväisesti kotona, otan riippumattoon tyynyn ja monta kirjaa. Enkä nukahda. Ainakaan ihan heti.\np.s. Kuvauksesi perusteella Sikalat soveltuu aivan hyvin yläasteikästen lukemiseksi.\nHelmi-Maaria perjantaina, 04 maaliskuuta, 2011\nAivan tottahan tuo on, että ennen työ oli fyysisesti raskaampaa. On sitä itsekin "aivollisesti" aika puhki työpäivien jälkeen, joten joskus sellainen "aivot narikkaan" -lukeminen tai telkkarointi on suoraan sanottuna ihanaa. Mutta tietoisesti jätin telkkarin pois elämästäni pari vuotta sitten, ja olen huomannut, että sen ajan, minkä ennen saatoin röhnöttää sohvalla tuijotellen erilaisia sarjoja, vietän nykyään kirjojen yms. parissa. Olen aika varma, että kesällä kun muutan telkkarillisen ihmisen luo, lukemiseni jää vähemmälle..\nEn muutes tarkoittanut tekstilläni kritisoida mitään/ketään tai kenenkään taidetajua. Kunhan vain pohdiskelin ääneen. Kaikilla meillä on omat kiireemme ja paineemme esimerkiksi juuri töissä, monella sen lisäksi vielä perhe hoidettavana töiden jälkeen. Tai opinnot. Tai molemmat. Ei itseäkään huvittaisi raskaiden päivien jälkeen uppoutua esimerkiksi runouden tai vaikeasti seurattavien tarinoiden maailmaan.


Satavesi > Ohjelman esittely\nSatavesi-ohjelma on Varsinais-Suomen ELY-keskuksen, Satakuntaliiton ja Satakunnan ELY-keskuksen allekirjoittamaan yhteistyösopimukseen perustuva vesistöohjelma, jonka tarkoituksena on tehostaa toimia Satakunnan vesien tilan parantamiseksi. Vesistöohjelman kohdealueina ovat sisävedet sekä Satakunnan lähirannikko.\nSatavesi-ohjelma kokoaa Satakunnan vesistöjen parissa työskenteleviä tahoja yhteen toimimaan vesistöjen tilan parantamiseksi. Vesistöasioita pohditaan vesistöaluekohtaisissa työryhmissä, joissa on mukana eri toimijoita yhteiskunnan eri sektoreilta. Ohjelmassa ovat mukana niin aluehallinto, kunnat ja seutukunnat kuin elinkeinoelämä, tutkimus ja koulutus sekä erilaiset vesistöjen käyttöä ja suojelua edistävät yhdistykset ja yhteisöt.\nSatavesi-ohjelma edistää konkreettisten vesistöhankkeiden käynnistämistä ja toteutusta. Tavoitteena ovat etenkin pitkäjänteiset yhteistyöhankkeet, jotka tarkastelevat vesistöjä kokonaisvaltaisesti ja sovittavat yhteen erilaisia vesistöihin liittyviä intressejä. Ohjelmatyö tukee hankkeiden toteuttajia muun muassa yhteistyötahojen ja rahoituksen löytämisessä ja tarjoaa opastusta ja neuvontaa yhteistyöverkostossa.\nSatavesi 2019-2020 -sopimus.pdf (389 kt)\nSatavesi 2019-2020 -sopimuksen liittenä oleva toimintasuunnitelma.pdf (204 kt)\nJulkaistu 17.9.2013 klo 13.03, päivitetty 29.9.2020 klo 13.18


Raitalammas: Nerokas keksintö\nTykkään kirjoneuleista, mutta onnistun aina keksimään tekosyitä, joilla välttelen niiden tekemistä. Mulla on nimittäin suuria vaikeuksia kahdella langalla neulottaessa. Eilen illalla itsenäisyyspäivän vastaanottoa katsoessa päätin kuitenkin, että nyt olisi aika neuloa joulupallo, jossa on kuvio.\nTällaisen sydänpallon sain aikaiseksi. Silmänne eivät valehtele, vaan palloni on todellakin kattilassa! Luin nimittäin jostain blogista, että pallon voi höyryttää kattilassa tällaisen höyryritilän avulla. Keksintö on suorastaan nerokas!\nKokematon kun olen, niin minun kirjoneuleeni oli aika epätasaista, mutta höyrytyksen jälkeen lopputulos näytti jo ihan siedettävältä. Valitettavasti en ottanut kuvaa, jossa palloni olisi juuri puikoilta tulleena, vaan tuossa kattilakuvassakin pallo on saanut jo höyryhoitoa.\nLanka: Novita 7Veljestä yht. n. 23g\nOhje: Arne&Carlos: Joulupalloja, pallo 32\nMinun oli tarkoitus jättää ohjeesta pois pienet sydämet pallon ala- että yläosasta, mutta lopussa innostuin kirjoneuleen neulomisesta niin, että yläosaan ilmestyivät ihan vahingossa nuo pienet sydämet! Ihan kiva siitä tuli noinkin.\nSen verran sain itsevarmuutta, että taidan lähteä tästä neulomaan seuraavaa palloa!\nTänään minua ilahdutti: Olen Juju-kirjakerhon jäsen. Uusimman lehden selasin nopeasti läpi, enkä huomannut siinä mitään erityistä.\nIllalla rupesin tutkimaan sitä tarkemmin ja yhtäkkiä silmiini osui tuttu teksti:\nMun blogiani oli siteerattu kuukaudenkirjan esittelyssä! Tässähän ollaan melkein julkkiksia!\nLähettänyt Raitalammas klo 16.46\nCarita 7. joulukuuta 2013 klo 17.34\nmie huomasin tänään myöskin tuon siun siteerauksen samaisessa lehdessä. mahtavaa ja onnittelut siitä. olisikos siulla linkkiä mistä tollasen pallon ohjeen saisi?pikaisella googlettamisella ei löytyny mitään :/\nLaura 7. joulukuuta 2013 klo 18.06\nNovitalta ainakin löytyy joulupallojen ohjeita.:) haaveilin itsekin viielä neulovani muutaman joulupallon täksi jouluksi.\nRaitalammas 7. joulukuuta 2013 klo 22.05\nMyös Dropsilla on joulupallo-ohjeita.\nCarita 8. joulukuuta 2013 klo 9.35\nkiitoksia kovasti vinkeistä :)\nAnonyymi 7. joulukuuta 2013 klo 17.36\nNätti pallo! Silitysrauta/höyryttäminen kyllä tekee kirjoneuleelle ihmeitä, sen on tämäkin aloittelija moneen otteeseen todennut. :)\nPirjo-Riitta 7. joulukuuta 2013 klo 19.14\nMulla ko kirja ollut lainassa jo 2kk, pitäisi kait kokeilla palloja myös. ;o)\nAuli 7. joulukuuta 2013 klo 20.16\nVau, minä selasin lehden niin nopeasti etten huomannut lainkaan mutta otan uusiks!\nJaana 7. joulukuuta 2013 klo 21.41\nKaunis! Ja kiitos myös tuosta höyrytysvinkistä! Joku joulu kokeilin neuloa pari palloa, mutta olen niin aloittelija tuon kirjoneuleen suhteen, että olisi höyrytys tehnyt hyvää.\nintsu 8. joulukuuta 2013 klo 8.27\nIhastuttavan kaunis joulupallo. Kiitos höyrytysvinkistä:)\nNeule-Kirppu 8. joulukuuta 2013 klo 9.26\nKaunis joulupallo! Kiitos höyrytysvinkistä:)\nPitko 10. joulukuuta 2013 klo 15.36\nSiinäpä vekkuli jouluherkku. :) Kauniin pallon teit.


Täytyy toimia – oli toivoa tai ei | Huililehti\nIlmastovanhemmat on kansalaisjärjestö, joka on tarkoitettu kaikille ilmastonmuutoksesta ja maailman tilasta huolestuneille. Puheenjohtaja Sampo Koistinen uskoo poliittiseen vaikuttamiseen ja yhdessä tekemiseen.\nTeksti Meri Nykänen, kuva Raisa Kyllikki Ranta\nMillainen järjestö Ilmastovanhemmat on?\n”Haluamme tuoda tavallisen ihmisen äänen kuuluville ja näyttää, että yhteiskuntamme on täynnä huolestuneita ihmisiä, jotka haluavat radikaaleja toimenpiteitä ilmastonmuutokseen puuttumisessa. Vaadimme ilmastonmuutoksen torjumiseen rakenteellisia muutoksia yhteiskuntaan.\nHaluamme tuoda esiin, ettei muutaman aktiivin tekemä elämänmuutos riitä vaan tarvitaan poliittisia päätöksiä. Siksi lobbaamme, osallistumme keskusteluun ja vaikutamme suoraan päättäjiin. Ilmastovanhempiin voivat tulla mukaan kaikki, jotka ovat huolissaan seuraavien sukupolvien tulevaisuudesta.”\nVoiko yksi ihminen tehdä jotain?\n”Se on vähän väärä kysymys, sillä yksi ihminen ei pelasta maapalloa. Vaikka kaikki maailman ihmiset jättäisivät ne muovipussit ostamatta\nja lopettaisivat lentämisen, se ei pysäytä ilmastonmuutosta. Pitäisi miettiä, löytyykö energiaa myös laajempaan ilmastoliikkeeseen liittymiseen. Vaikuttaminen toki vaatii ihmiseltä jotain. On kuitenkin palkitsevaa, kun on osa ratkaisua eikä osa ongelmaa.\nSe että tekee henkilökohtaisia valintoja siksi, että haluaa vaikuttaa ilmastonmuutokseen, on kaunis asia ja tuo elämään moraalista selkeyttä. Se ei kuitenkaan pelkästään riitä.”\nMiksi moni kuitenkin tuskailee juuri henkilökohtaisten valintojensa kanssa?\n”Taustalla on hyvin individualistinen ajatus ihmisestä kuluttajana. Olemme kuitenkin enemmän kuin kuluttajia. Esimerkiksi ihminen, joka kirjoittaa mielipidekirjoituksen tai keskustelee kansanedustajan kanssa, käyttää valtaa. Valtaa on käytettävä, sillä muussa tapauksessa annamme sen jollekin muulle. Rakenteellisten muutosten ajamiseen tarvitaan yhteisiä liikkeitä. Tarvitaan myös ihmiskuvan muutos ja pohdintaa siitä, mitä varten olemme täällä. Löytyisikö elämän runsaus muusta kuin jatkuvasta kuluttamisesta, esimerkiksi vapaa-ajasta ja yhteisöistä?”\n”Kysymys toivosta on vaikea: välillä näyttää, että toivoa on, ja välillä taas ei. Olisi hyvä päästä toivon tuolle puolen. Se, onko toivoa vai ei, ei ratkaise sitä, kannattaako toimia vai ei. Joka tapauksessa täytyy toimia. Ilmastovanhemmat järjestävät Toivokerhoja, joissa omaa ahdistustaan voi purkaa. Idea on löytää ihmisiä, jotka jakavat saman surun ja huolenpidon.”\nMiksi jotkut sitten eivät ole huolissaan? Ja mitä jokaisen vanhemman olisi hyvä miettiä? Lue haastattelu loppuun kesä-Huilista 2018.\nOsta lehti omaksi! Huilin verkkokaupassa on kesäale 31.8. asti!


Kolarikorjaus Tuusula | Myös ajoneuvojen maalaukset\nOta yhteyttä: 040 522 9306\n 040 522 9306\nKolarikorjaukset ja kattavat maalauspalvelut\nAutomaalaamo KillerCoating on autojen sekä moottoripyörien maalaukseen erikoistunut automaalaamo. Kauttamme saat monipuoliset palvelut erilaisista maalaustöistä ammattitaidolla toteutettuihin kolarikorjauksiin.\nMonipuoliset maalauspalvelut ensiluokkaisin lopputuloksin\nOlemme täyden palvelun automaalaamo. Toteutamme autojen ja moottoripyörien maalaukset vahvalla ammattitaidolla ja monipuolisella kokemuksella. Käytämme tekemissämme maalauksissa ainoastaan alan parhaimmistoon kuuluvia tuotteita, jotka taitavan tekijän käsissä takaavat täydellisen lopputuloksen ilman sävyeroja.\nVoit tuoda meille ajoneuvosi myös entisöintimaalaukseen tai ylimaalaukseen. Laaja osaamisemme kattaa myös ne kaikista vaativimmatkin hommat! Takaamme kaikille toteuttamillemme töille parhaan mahdollisen laadun ja suunnitelmien mukaisen lopputuloksen. Asiakkaan tarpeen mukaan teemme myös kaikenlaisten muiden esineiden ja laitteiden maalauksia, pohjatöistä aina viimeiseen silaukseen saakka.\nautojen ja moottoripyörien maalaukset\nvakuutusyhtiöiden hyväksymät korjaukset\nkolarikorjaukset ja kolarikorjausmaalaukset\nlasikuitu- ja muovikorjaukset\nvaativat entisöinti- ja ylimaalaukset\nKolarikorjaukset nopeasti alan ammattilaiselta\nKattaviin palveluihimme kuuluvat myös kolarikorjaukset sekä vakuutusyhtiöiden hyväksymät korjaukset. Autamme vahinkoasioissa ja teemme vahinkotarkastuksen asiantuntijan täsmällisyydellä. Vahinkojen laajuuden selvittyä laskemme luotettavan arvion työn lopullisista kustannuksista sekä aikataulusta.\nAutosi iällä, merkillä taikka mallilla ei ole merkitystä. Hoidamme korjaukset kuntoon autoon kuin autoon vankalla ammattitaidolla, olipa kyseessä sitten pieni lommo tai suurempi vaurio. Meille tärkeintä on saada autosi turvallisena takaisin tien päälle mahdollisimman nopeasti!\nAutomaalaamon ystävälliset ammattilaiset apunasi\nOta yhteyttä palvelevaan automaalaamoomme ja kerro, kuinka voisimme olla avuksi! Automaalaamo KillerCoating tekee ajoneuvojen maalaukset sekä autojen kolarikorjaukset yli kolmen vuosikymmenen kokemuksella.\nVoit soittaa, laittaa sähköpostia tai jättää yhteydenottopyynnön sivuiltamme löytyvällä yhteydenottolomakkeella.\nOta yhteyttä täyden palvelun automaalaamoon! Meiltä hoituvat kolarikorjaukset ja ajoneuvojen maalaukset.


Presidentti Niinistön lausunto Yhdysvaltain vaalitilanteesta - VICTORIA MEDIA\nPresidentti Niinistön lausunto Yhdysvaltain vaalitilanteesta\nYhdysvaltain kongressi on tänään vahvistanut presidentinvaalien tuloksen. Perustuslain mukaisen prosessin jatkuminen osoittaa, että järjestelmä edelleen toimii, vaikka sitä koetellaan. Olemme nähneet myös järjestystä palauttavia toimia. Vastuuntuntoisuus on voittamassa alaa. Vallan vaihtuminen ja tappioon päättyvän vaalituloksen hyväksyminen on keskeinen osa demokraattista järjestystä.\nMaan sisäisessä keskustelussa joudutaan nyt hakemaan vastauksia siihen, miksi asenteet ovat koventuneet ja kärjistyneet, ja miten kansakunnan yhtenäisyyttä rakennetaan uudelleen.\nOn nähtävä, että aggressiivisen poliittisen retoriikan ja yllyttämisen lisäksi on syvempiä syitä. Taustalla on myös pettymystä oman aseman ja osallisuuden heikkenemiseen, jolloin väite vallankäyttäjien ylimielisyydestä on löytänyt yleisönsä. Pahimmillaan tällainen johtaa nyt nähtyyn mellakointiin, joka on tuomittavaa.\nVallanvaihdon myötä on odotettu, että Yhdysvaltain rooli kansainvälisessä yhteisössä vahvistuu. Sisäinen hajanaisuus vaarantaa tätä. Siksi kansainvälisen yhteisön, ja Suomenkin kannalta, on tärkeää, että Yhdysvaltain oma tilanne selkiytyy.\nTasavallan presidentin kanslia: Rouva Tellervo Koivisto mursi lonkkansa joulupäivänä


Hyvää pastaa oli tehnyt jo jonnin aikaa mieli ja kun pastahimoissa äkkäsimme Pastanjauhajien pastarullat, ei liennyt enää kysyttävää. Pastarullat ovat vähän kuin lasagnea pieniksi rulliksi käärittynä. Emme jaksaneet lähteä Siwaa kauemmas joten pakon edessä tuli sitten kokeiltua tuorepastan valmistamista itse. Valmistusaika 1 h + taikinan lepoaika jääkaapissa (30-60 min). 12 rullan annos on enemmän kuin riittävä kahdelle, suositeltava kolmelle.\n400 g vähärasvaista jauhelihaa (7%)\n1 pkt tuoremozzarellaa\n2 dl Mustaleima juustoraastetta (15 %)\n4 kpl aurinkokuivattuja tomaatteja\nMausteita: suola, pippuri, oregano, valkopippuri, chili, cayanne…\nPastataikina valmistuu helposti varsinkin kunnon välineillä; jauhot ja munat sekoitetaan. Meillä oli käytössämme yleiskone Joni joka hikipäässä vaivasi taikinan tasaiseksi 5 minuutissa. Laita taikina kelmuun ja jääkaappiin ainakin 30 minuutiksi. Valmista sillä välin täyte ja lämmitä uuni 200 asteeseen. Paista jauheliha, lisää tuore chili, siipaloitu valkosipulinkynsi, tomaattimurska ja aurinkokuivattujen tomaattien paloja. Mausta seos oman maun mukaan.\nJaa pastataikina kahteen osaan ja kauli ohueksi suorakulmioksi, joka jaetaan puoliksi pituussuunnassa. Asettele puolet täytteestä, juustot ja pestokastike kahtiajaetun taikinalevyn päälle. Rullaa levyt pituussuunnassa ja leikkaa päistä palat pois. Leikkaa rulla vielä neljään pikkurullaan jotka asetellaan pystyasentoon uunivuokaan. Jos putosit kärryiltä koska leikataan ja mitä rullataan, ei haittaa. Tärkeintä että lopputuloksena on pieniä täytettyjä rullia. Toista sama lopulla pastataikinalla ja täytteillä. Pastarullat kypsyvät uunin keskiosassa n. 20 minuuttia 200 asteessa.\nArkisin perusaamupala koostuu puolikkaasta rahkasta ja mehukeitosta. Sumpit juodaan vasta töissä ja aamun kofeiinivajausta yritetään täyttää pitkin päivää. Viikonloppuisin on ihana syödä aamupalaa yhdessä (tosin yleensä puhumatta mitään) ja lukea Hesaria. Tässä muutamia poimintoja viikonloppujen aamupala-annista.\nTyypillisesti syömme ruispaloja kevytjuustolla ja kasviksilla. Fazerin uutuustuote Myslipuikulat ovat uusi suosikki!\nVaihtoehto rahkalle on rasvaton maustamaton jugurtti sulatetuilla pakastemarjoilla joihin on lisätty muutama tippa makeutusainetta.\nCafe Latte on helppo valmistaa kotonakin. Moka Potilla ruikkastuun espressoon sekoitetaan kattilassa tai mikrossa kuumennettu rasvaton maito. Maitoa ei saa kiehauttaa, muuten pinnalle saattaa jäädä ikävä rasvarämmäle lillumaan. Pitkä cafe latte tuntuu vatsaystävällisemmältä kun suuri osa juomasta on maitoa ja juoma riittoisa.\n“Vihdoinkin paluu arkeen! Jonin painikisat ovat lauantaina ja vähähiilihydraattinen ruokavalio ohi. Jokapäiväinen elämä helpottaa hieman kun ei tarvitse enää koko ajan miettiä mitä voi syödä ja mitä ei. Ja mitä tästä kaikesta jäi käteen? Ainakin 6 kiloa vähemmän elopainoa! Ensimmäisen viikon jälkeenhän Jonilta oli jo lähtenyt enemmän kuin tarpeeksi eli 4 kg. Painonpudotus hidastui seuraavalle viikolle ja paino pysyi samassa. Minulta lähti sivutuotteena 1 kg ensimmäisellä viikolla ja toinen mokoma tällä viikolla. Todennäköisesti kilot tulevat yhtä nopeasti takaisin kun lähtivätkin kun syödään taas normaalisti hiilihydraatteja. Mutta kevyt-linja pitää!” – Jenni<\nedellinen 1 … 246 247 248 249 250 251 252 … 270 seuraava


Sähköisen huoltokirjan käyttö on ilmaista Omakotiliiton jäsenille. Muille sähköinen huoltokirja ei tällä hetkellä ole avoinna edes maksullisena versiona, mutta omakotitalonsa kunnossapidosta kiinnostuneet voivat hyödyntää ilmaiseksi esimerkiksi Omakotiliiton julkaisemaa Omakotitalon huoltokirjaa.\nHuoltokirjan esikuvana olivat suuremmille kiinteistöille tarkoitetut talonpitojärjestelmät. Niistä on paljon hyötyä kiinteistön ylläpidossa, mutta ne on suunnattu lähinnä kiinteistöhuollon ammattilaisille. Omakotitalon hoitoa varten ne olisivat liian raskaita järjestelmiä.\n– Me halusimme kehittää yhtä toimivan, mutta yksikertaisemman ja helppokäyttöisen version jäsenkuntamme tarpeisiin, projektipäällikkö Pentti Heikkurinen kertoo.\nSähköisen huoltokirjan tarkoituksena on, että kaikki omaan taloon liittyvät tiedot, asiakirjat ja piirustukset löytyvät samasta paikasta. Esimerkiksi talon huoltohistorian ylöskirjaamisesta on hyötyä taloa myytäessä tai ongelmien ilmetessä. Huolellisesti täytetystä huoltokirjasta voi tarkistaa, mitä esimerkiksi talon lämmitysjärjestelmälle on vuosien mittaan tehty.\nAikaisemmin painettua huoltokirjaa käyttäneet voivat siirtää tiedot sähköiseen versioon. Huoltokirjan avulla voi seurata esimerkiksi veden- ja sähkönkulutusta, kiinteistön tuottamia kustannuksia ja erilaisten huoltotehtävien, kuten nuohouksen, suorittamista. Huoltokirja kertoo, kuinka usein kannattaa suorittaa esimerkiksi kaivojen tai pesukoneiden letkujen tarkastus.\nLisäksi huoltokirja on sähköinen tietovarasto, joka sisältää runsaasti tietoa esimerkiksi energiatehokkaasta omakotiasumisesta ja pientalon tehokkaasta ylläpidosta, huollosta ja remontoinnista. Esimerkiksi rakentamismääräykset ja energiatehokkuusvaatimukset muuttuvat nopeasti, ja sähköiseen huoltokirjaan ne voi päivittää varsin nopealla aikataululla.\nPientalokannassa on kiinni merkittävä osa niin Suomen kansallisvarallisuudesta kuin yksittäisten perheiden omaisuudestakin. Huoltokirja auttaa pitämään huolta tästä arvokkaasta omaisuudesta. Moni remontoi omakotitaloaan mielellään itse, mutta modernit omakotitalot ovat usein jo varsin monimutkaisia.\n– Sähköinen huoltokirja auttaa ennaltaehkäisemään isoja vahinkoja. Se myös opettaa tarvittaessa kääntymään asiantuntijoiden ja ammattilaisten puoleen, Heikkurinen kertoo.\nSähköisen huoltokirjan käyttö on pyritty tekemään mahdollisimman helpoksi, jotta sen käyttö onnistuisi pienilläkin tietokonetaidoilla. Omakotiliitto järjestää kuitenkin myös huoltokirjan käyttöön opastavaa koulutusta.\nSähköinen huoltokirja on tällä hetkellä kaksivuotisessa pilottivaiheessa, jonka aikana kerätään palautetta ja kehitysehdotuksia. Pilottivaiheen jälkeen huoltokirja avataan maksulliseen käyttöön myös Omakotiliiton jäsenistön ulkopuolelle.\nHuoltokirja löytyy osoitteesta huoltokonsepti.fi.


Lähimmät osumat haulle: päässy sust yli\nLisää etsimäsi kappaleen: päässy sust yli sanoitukset\n…hautajaisiin asti. Koe enemmän, muista vähemmän, jokin sussa teki musta vähemmän. Ja mä oon ihan just yli sust, mut anna vielä muutama biisi. Miten sä oot voinu? Tai siis miten sä oot voinu? Mä mietin sua tänään, en pitkään…\n…oo koskaan yli susta. Tammikuu on kuumempi ku koskaa. Makoiltiin vaan sängys ku muut hukku loskaan. Yritin kai sua liikaa himaan kahlita. Hitto sä olit tulinen, mut hitto sä olit ihana. Mutsi sano älä leiki tulella…\nMustat siivet yli taivaan\n…, suoritamme kalpenevat päiviemme rituaalit Tämä on viimeinen elämäsi, se ymmärrä, suitsi mielesi pirut. Jos rakkaus loppuu, niin loppuu kaikki ei kujan päässä näy valoa, johon matkaisi kuin kotiin. Kerto: Ja kun aurinko…\n…Kumarran nöyrästi ja syvään niinku näytelmien jälkee kiitos, et ostit tän lähes täydellisen lp:n -mitäh? Jos tää meni jo yli hilseen voit jättää tän levyn kuuntelemisen hyvin siksee Klassikkoalbumi, ainoa tavoite aitoa…\n…jaksoit rakastaa viekus. Pelkääjänpaikal välil vesi yli kiehu, mut sä luit karttaa katoit etten päässy riehuu. Me hengattii, juotii bissee niinku teinit digaa. Voisitsä ees kertoo mulle missä meni vikaan? Oon ollu paljo…\n…en oo narkomaani, silti koukus suhun mä kesän angstaan kuinka sade on paskaa oon varma et sust vielä joulun puhun säässä ku säässä, sun lanteet pyörii vaa mun päässä säässä ku säässä, mun sydän sulaa vaik oon jäässä en…\nMuut samankaltaiset hakusanat: Mun täytyy päästä susta yli En oo viel päässy sust yli kuuleeks kukaa ku huudan et mul ei mee hyvi yli susta Yli susta päästä yli Kannan sut kynnyksen yli Mun täytyy päästä sun yli päässyt Välitän sust Jostain syystä mä aloin uskoon tunteisiin, vaik me tuskin edes tunnettiin ja mulle se tunne oli niin uutta. Mä aloin lyhyes ajas pitään susta niin paljon, etten mä voinu enää mitää ku ainoo mitä ajattelin niin olit sinä. Joka päivä mä ajattelin sua vaan, nää ajatukset sai mut pikku hiljaa huomaa, etten mä enää vaan pitäny susta, vaan paljo enemmän ku kestään muusta. Kukaan ei koskaan saanu mua tunteen näin, aina ajattelin ettei mulle kävis näin. Mun on hyvä olla sun kaa ja mä tiedän et mä murehdin turhaa, enkä mä koskaa tuu päästämään irti. And now that you're gone .Älä päästä must irti I just wanna be with you.koska mä halun olla vaan sun kaa And I can't go on. Beibi kato mun silmiin I wanna be with you. Mä halun olla vaan sun kaa, enkä


Keskustakonkarit ryöpyttävät Marinia – "virhearvio", "epäonnistuminen" - Suomenmaa.fi\nKeskustassa hämmästellään, miten budjetista voidaan neuvotella ilman valtiovarainministeriä. (Kuva: LEHTIKUVA / JUSSI NUKARI)\nKeskustakonkarit ryöpyttävät Marinia – "virhearvio", "epäonnistuminen"\nSanteri Lampi\t 25.4.2021 15:39 , muokattu 26.4.2021 10:43\nValtiovarainministeri Matti Vanhasen (kesk.) jättäminen pois puoliväliriihen neuvotteluista viime torstaina hämmästyttää edelleen keskustan riveissä.\nKonkarivaikuttaja Liisa Hyssälästä pääministeri Sanna Marin (sd.) ei toiminut järkevästi käydessään keskusteluita vain muiden puoluejohtajien kanssa.\n– Valtiovarainministerin ja virkamiesten jättäminen pois neuvotteluista oli pääministeriltä paha virhearvio. Kyllä historia todistaa moneen kertaan, miten luottamus näiden kahden, pääministerin ja valtiovarainministerin välillä on satanut hallituksen laariin.\nValtiovarainministerin ja virkamiesten jättäminen pois neuvotteluista oli pääministeriltä paha virhearvio. Kyllä historia todistaa moneen kertaan, miten luottamus näiden kahden, pääministerin ja valtiovarainministerin välillä on satanut hallituksen laariin. #riihi #hallitus #työ\n— Liisa Hyssälä (@LHyssala) April 25, 2021\nSamoilla linjoilla on keskustalegenda Sirkka-Liisa Anttila.\nHän muistuttaa, että pääministerien ja valtiovarainministerien yhteistyö on usein laukaissut pahimmatkin pattitilanteet.\n– Ikiaikaisesti pääministeri ja valtiovarainministeri ovat olleet hallituksen onnistumisen keskeisiä takureita. Heidän saumaton luottamukseen perustuva yhteistyönsä on ratkaissut monet kehysriihen ja budjettiriihen solmut. Nyt lähdettiin täysin uudella tavalla ja epäonnistuttiin.\nIkiaikaisesti pääministeri ja valtiovarainministeri ovat olleet hallituksen onnistumisen keskeisiä takureita. Heidän saumaton luottamukseen perustuva yhteistyönsä on ratkaissut monet kehysriihen ja budjettiriihen solmut. Nyt lähdettiin täysin uudella tavalla ja epäonnistuttiin\n— sirkka-liisa.anttila (@sirkka_anttila) April 24, 2021\nMarinin päätös on ihmetyttänyt myös oppositiossa. Se sai esimerkiksi Ilkka Kanervan (kok.) kyselemään, mitä kulisseissa oikein tapahtuu.\n– Mitä tässä maassa tapahtuu! Kehysriihi neuvottelut menossa ja valtiovarainministeri ulkona.\nKanerva vertaa tilannetta siihen, että sodan aikana ulko- ja puolustusministerit olisivat sivussa päätöksenteosta.\nHän pitää Marinin vetoa nöyryytyksenä keskustalle.\nMitä tässä maassa tapahtuu! Kehysriihi neuvottelut menossa ja valtvarain min ulkona. Vrt. sota menossa ja ulko- ja puolmin’t ulkona hallituksesta. Tai jos käydään hallitusneuvotteluja ilman VMä. Ja kaikki käy kepulle! Enpä olisi uskonut tällaista nöyryytystä!\n— Ilkka Kanerva (@ikekanerva) April 25, 2021\nhallitus kehysriihi keskusta Sanna Marin\nMiksi Keskustan konkarit eivät estäneet hallitukseen osallistumista? Miksi kuunneltiin Sipilä, joka syöksi Keskustan alamäen hurjaan vauhtiin? Muistaakseni Pekkarinen ja Väyrynen varoittelivat, mutta muut eivät. Muistanko väärin?


Sateenkaarena vuodenaikojen välissä – Koiran Spektriset päivät 14.12–18.12.18\nSeuraavan viiden päivän aikana Spektraali Koira vie nimeään kantavavan vuodenajan päätökseen. Kuten prisma taittaa valospektrin eri väreihin, niin spektriset päivätkin pyrkivät hajottamaan asioita, tuodakseen esiin niiden kehityskelpoisimmat sävyt.\nTzolkinin vuodenaikapaletissa lyhyet spektraalijaksot ovat kuin sateenkaaria, jotka yhdistävät vuodenajat toisiinsa. Ne valmistavat ja siirtävät kuluvan jakson ydinsisältöä seuraavaan periodiin, eikä tämä aina tapahdu ilman uhrauksia. Fysikaalisena ilmiönäkään sateenkaaret eivät synny tyhjästä. Valon pitää ensin saada hajota ja tämä toteutuu valonsäteiden osuessa vesipisaroihin. Tzolkinissa spektraali ilmiö tarkoittaa pysyväisiksi uskottujen elementtien hetkellistä hajoamista, epävakautta, joka avautuessaan puhdistaa ilman ja tuottaa uutta luomisen ainesta. Sateenkaari symboloi perustavaa järjestystä kaiken hallitsemattomalta tuntuvan kaaoksen keskellä. Myrskyn jälkeen se on uuden toivon tuoja.\nSpektraalit päivät eivät nyt suosi vaihtoehtojen väliin asettumista, vaan suoria valintoja. Usein nuo valinnat edellyttävät jonkin epäkurantin aineksen pois suodattamista. Minkä tahansa ei siis pidä antaa mennä läpi sellaisenaan, ilman tavallista tarkempaa läpivalaisua. Mikä oikeasti on sisältönsä arvoista? Jatkuvuutta silmällä pitäen on hyvä miettiä, minkä värisen linssin läpi maailmaa ja omaa tilannettaan kannattaa tarkastella.\nKoiran vuodenaikana lojaalisuuden sisältöä on hämmennetty tarpeeksi. Viimeistään nyt autopilotti toiminnot olisi kytkettävä päältä, jos tämän kaltaisia ohjureita on jollakin sektorilla ollut käytössä. Vaihtoehdot eivät enää odota ajatuksien puhki mietiskelijää. Käyttämätöntä liike-energiaa on vapautumassa nopeaan tahtiin, odottaen, että sitä valjastetaan viisaasti ja kenties rajatummalle osa-alueelle. Vapauden moottorit saavatkin jakson aikana voimaa kaiken käyttämättömän ja tarpeettoman uudelleen organisoimisesta. Onko jokin tarve tällä erää päättynyt? Voiko siihen sidottua kapasiteettia vapauttaa muuhun? Nämä uinuvaan tilaan jääneet voimavarat voivat uudelleen suunnattuina ilmetä vapauttavana energisyytenä lähestyä uutta ja erilaista elämänsisältöä. Spektraaleina päivinä siihen voi avautua myös jotain ennalta odottamatonta ja jännittävää.\n19.12 alkava Kotkan vuodenaika nostaa kunnianhimoa, tarkkuutta ja tavoitteellisuutta seuraavalle vaatimustasolle. Aiemmin kohdatut epäonnistumiset ja takaiskut eivät saa jäädä esteeksi visioiden syntymiselle. Siinä missä Koira saattoi jäädä odottamaan onneaan ja pettyä, koska ei tunnistanut sitä odotuksiensa mukaiseksi, aktivoi Kotka etsimään ja itse luomaan mahdollisuuksia. Sillä on jo mielessään tarkka näkemys sekä tieto, kuinka on parasta toimia. Monet aikaansa edellä olevat ideat alkavat itää juuri Kotkan vuodenaikana. Oikeastaan ei ole ratkaisevaa mihin kohteeseen mielenkiinto on nyt suuntautumassa. Mikä tahansa pintaa syvemmälle pureutuva visio riittää, kun sellaisesta saa kiinni ja oman prosessin sitä kautta liikkeelle.\nKotkan tarkka katse kohdistuu tulevaisuuteen. Saadakseen näkökentän mahdollisimman laajaksi, se kannustaa antautumaan kohottaville ilmavirroille, tietoisuutta avaaville nosteille. Singahtaminen taivaan tuuliin ei ole ainoastaan houkutus, vaan myös testi. Ilmavirtojen keveys voi herättää kiusauksen jäädä unelmoimaan noihin omiin, ehkä täysin perinteistä ja rutiineista poikkeaviin näköaloihin. Se mitä tarkkakatseisuudella nähdään ja ymmärretään, on kuitenkin tuotava alas ja sidottava käytäntöön. Siksi ajattelun vapaus ja toteuttamisen vastuut käyvät jatkuvaa vuoropuhelua Kotkan mietteissä.